Oργάνωση, εικαστική παρέμβαση… και απρόοπτα - MICE\nHome » BLOG » Oργάνωση, εικαστική παρέμβαση… και απρόοπτα\nEvent Management: Επιτυχία σε δέκα λέξεις!\n1. Κατανόηση: Η γνώση είναι Δύναμη!\nΒασική προϋπόθεση για τη διοργάνωση ενός event, είναι η κατανόηση του σκοπού του, ώστε να δοθούν στην εκδήλωση οι αποχρώσεις που ταιριάζουν στο ύφος και στο περιεχόμενό της, π.χ. εκδηλώσεις, όπως εταιρικές συναντήσεις, έχουν διαφορετικές απαιτήσεις ως προς το πρωτόκολλο και τις αναγκαίες διαδικασίες, σε σχέση με τη διοργάνωση ενός γάμου.\n2. Προετοιμασία: Σχεδίασε σήμερα, εκτέλεσε αύριο!\nΌσο καλύτερα οργανωμένη είναι μία εκδήλωση, τόσο απίθανη είναι η εμφάνιση δυσάρεστων εκπλήξεων. Σε πρώτο επίπεδο, απαραίτητη είναι η διαμόρφωση ενός πλάνου ενεργειών, καθώς και ενός χρονοδιαγράμματος, σύμφωνα με το οποίο θα καθορίζεται ο χρόνος υλοποίησης των εκάστοτε εργασιών. Σε δεύτερο επίπεδο, πρέπει κατά τακτά χρονικά διαστήματα να αξιολογείται η πρόοδος που έχει γίνει, καθώς και να ενημερώνεται ο πελάτης για τη μορφή που θα έχει η εκδήλωση, ώστε να εξασφαλιστεί η συγκατάθεσή του αλλά και να υπάρχει αρκετός χρόνο για τυχόν αλλαγές.\n3. Χρόνος: Σωστό timing!\nΗ οργάνωση μιας εκδήλωσης δεν πρέπει να γίνεται βιαστικά, αλλά ούτε θα πρέπει να είναι μια χρονοβόρα υπόθεση, η οποία θέτει την υπομονή του κοινού σε δοκιμασία. Επίσης, είναι σημαντικό να εξασφαλιστεί, ότι η εκδήλωση δεν συμπίπτει χρονικά με άλλες εκδηλώσεις, που ανταγωνίζονται για την προσοχή του ίδιου ακροατηρίου.\n4. Χώρος: Γείωσέ το!\nΈνα event παίρνει σάρκα και οστά στο χώρο του. Η σχέση event και χώρου είναι διαδραστική, καθώς το ένα επηρεάζει αλλά και συμπληρώνει το άλλο. Επομένως, η επιλογή του χώρου διεξαγωγής μπορεί να καθορίσει την επιτυχία ή την αποτυχία ενός event. Εκτός από τη διαθεσιμότητα, υπάρχει ένας τεράστιος αριθμός παραγόντων που επηρεάζουν την επιλογή του χώρου, με τους πιο σημαντικούς εξ αυτών τη συμβατότητα με τη φιλοσοφία της εκδήλωσης, τις εγκαταστάσεις, την πρόσβαση, την τροφοδοσία, το κόστος και φυσικά τον αριθμό των καλεσμένων, καθώς ο ιδανικός χώρος για λίγα άτομα μπορεί να αποδειχθεί μια κλειστοφοβική εμπειρία για πολλά περισσότερα.\n5. Ασφάλεια: Πρόσεχε!\nΠρώτον, πρέπει να λαμβάνονται πάντα υπόψιν οι κώδικες ασφαλείας. Δεύτερον, πρέπει να επισημαίνονται καλά οι έξοδοι κινδύνου και να αναλάβει επαρκώς εκπαιδευμένο προσωπικό να χειριστεί την κατάσταση σε περίπτωση, που συμβεί κάτι δυσάρεστο.\n6. Έγκριση: Πάρε το πράσινο φως!\nΗ διοργάνωση μίας εκδήλωσης προϋποθέτει μία σειρά διαδικασιών για την απόκτηση αδειών π.χ. άδεια από την αστυνομία, περιβαλλοντικές πιστοποιήσεις κλπ. Είναι απαραίτητο, λοιπόν, να έχουν ληφθεί όλες οι απαραίτητες εγκρίσεις και άδειες και να τηρούνται οι σχετικές διατάξεις κατά τη διάρκεια της εκδήλωσης.\n7. Συνεργασία: Ομαδικό Πνεύμα!\nΔεν υπάρχει «εγώ» στην ομαδική εργασία. Μια εκδήλωση περιλαμβάνει μια σειρά από παίκτες και η σωστή επικοινωνία είναι το κλειδί. Απαραίτητες είναι οι συχνές συναντήσεις, οι ενημερώσεις και οι πρόβες, για να καταλάβει ο καθένας, ποιες είναι οι ευθύνες του, αλλά και πώς πρέπει να συντονίσει τις ενέργειές του. Κατά τη διάρκεια της εκδήλωσης θα φανεί χρήσιμη η χρήση μηχανισμών συντονισμού, όπως ασύρματα ακουστικά ή κινητά τηλέφωνα. Μην κατηγορείς τους άλλους για οτιδήποτε πάει στραβά, αντιθέτως φρόντισε για τη συνοχή και τη συνεργασία της ομάδας.\n8. Εξοπλισμός: Η λεπτομέρεια… μετράει!\nΈχεις τέλεια συνεργασία με την ομάδα σου και είσαι σίγουρος για την επιτυχία της εκδήλωσης. Τι γίνεται όμως αν σε προδώσουν οι τεχνικές λεπτομέρειες; Ο κατάλληλος τεχνικός εξοπλισμός και οι εξειδικευμένοι τεχνικοί είναι πρωταρχικής σημασίας. Τίποτα δεν είναι πιο ενοχλητικό από ένα κομμάτι του εξοπλισμού, που δυσλειτουργεί κατά τη διάρκεια της εκδήλωσης. Ως εκ τούτου, είναι απαραίτητο να δοκιμάζονται όλα τα μηχανήματα σε εύλογο χρονικό διάστημα πριν από την εκδήλωση, ώστε να υπάρχει αρκετός χρόνος για τη διόρθωση ή ακόμη και την αντικατάστασή τους.\n9. Ψυχραιμία: Η καλή οργάνωση… δεν αρκεί!\nΠαρά τον τέλειο σχεδιασμό, τις πρόβες και τις ατελείωτες ώρες εργασίας, τα πράγματα μπορεί να μην εξελιχθούν πάντα ομαλά και πρέπει να είστε προετοιμασμένοι, γιατί ο πανικός δεν βοηθάει. Χρειάζεται ψυχραιμία, συγκέντρωση και γρήγορες αλλά όχι βιαστικές αντιδράσεις, γιατί η σύγχυση φέρνει λάθη.\n10. Διάθεση: Χαμογέλα… αξίζει!\nΜην ξεχνάς ότι η διαχείριση ενός event, καθώς και η επιτυχία του, σχετίζεται με την αλληλεπίδραση του προσωπικού με τους καλεσμένους. Μία χαρούμενη και θετική στάση, όχι μόνο μειώνει το άγχος του προσωπικού αλλά ενισχύει και την καλή διάθεση των καλεσμένων.\nΌλο και κάτι θα πάει στραβά!\nΜετά από μήνες προετοιμασίας, σκληρής δουλειάς και αμέτρητων υπολογισμών, η πολυσυζητημένη εκδήλωση ξεκινάει και όλα φαίνονται να κυλάνε σύμφωνα με το πρόγραμμα. Επειδή, όμως, στον κόσμο του event management δεν είναι όλα ρόδινα, φτάνει εκείνη η στιγμή, που ο χειρότερος φόβος σου γίνεται πραγματικότητα και συμβαίνει το ΑΠΡΟΟΠΤΟ! Αποτέλεσμα: Ένταση, άγχος, πανικός και η σκέψη γιγάντιων κτιρίων να καταρρέουν με την ίδια ιλιγγιώδη ταχύτητα, που καταρρέει και το αψεγάδιαστο μέχρι τώρα πλάνο σου. Και τώρα τι κάνεις; Εφόσον είναι αδύνατον να μπεις σε μια χρονομηχανή και να αποφύγεις την καταστροφή, φρόντισε να πάρεις τα μέτρα σου από πριν. Καθώς, η πρόληψη είναι πάντοτε αποτελεσματικότερη από την αντιμετώπιση, είναι σημαντικότατη η υιοθέτηση τεχνικών μείωσης του κινδύνου.\n1. Προσδιορισμό των κινδύνων, που ενέχει η εκδήλωση\n2. Αξιολόγηση της σοβαρότητας των επιπτώσεών τους\n3. Μείωση των κινδύνων, με τη δυνατότητα αλλαγών και την υιοθέτηση πιο ασφαλών λύσεων\n4. Δημιουργία ενός σχεδίου έκτακτης ανάγκης\nΑν δεν είσαι προετοιμασμένος για τα προβλήματα που μπορεί να προκύψουν, τότε να είσαι έτοιμος, να δεις, να χάνονται αυτά, για τα οποία εργάστηκες σκληρά. Η διαδικασία είναι απλή.\nΤο πρώτο βήμα είναι να εντοπίσεις κάθε απρόοπτο που μπορείς να φανταστείς, ότι θα ήταν ικανό να θέσει σε κίνδυνο τη δουλειά σου.\nΤο επόμενο βήμα είναι να δώσεις προτεραιότητα στα απρόοπτα, που έχουν τη μεγαλύτερη πιθανότητα να συμβούν.\nΣτη συνέχεια, θα πρέπει να εξετάσεις κάθε πτυχή της διοργάνωσης και να βεβαιωθείς, ότι υπάρχει ένα σχέδιο έκτακτης ανάγκης για κάθε πιθανό απρόοπτο. Εδώ, λοιπόν, είναι η στιγμή που φαίνεται η καλή διοργάνωση μιας εκδήλωσης και η ετοιμότητά σου για την αντιμετώπιση της όποιας αναποδιάς.\nΣε πρώτο επίπεδο: Ψυχραιμία! Ο πανικός δεν βοηθάει, αντιθέτως δημιουργεί και άλλα προβλήματα.\nΣε δεύτερο επίπεδο: Αντιμετώπιση! Χρειάζεται να τεθεί το σχέδιο έκτακτης ανάγκης σε λειτουργία, με γρήγορες και ψύχραιμες κινήσεις, γεγονός που προϋποθέτει εκπαιδευμένο προσωπικό για τη σωστή και γρήγορη υλοποίηση του σχεδίου.\nΑς δούμε – πιο συγκεκριμένα – κάποια από τα συνήθη προβλήματα των εκδηλώσεων, καθώς και τον επιβαλλόμενο χειρισμό τους:\nΣτα event εσωτερικού χώρου, οι καιρικές συνθήκες δεν είναι συνήθως πρόβλημα, τα πράγματα όμως αλλάζουν στις εκδηλώσεις εξωτερικού χώρου. Μία ξαφνική, απρόσμενη βροχή ή ένα κύμα καύσωνα μπορεί να σου χαλάσει τα σχέδια. Αν αναμένονται κακές καιρικές συνθήκες, πρέπει να αλλάξει ο χώρος της εκδήλωσης. Εάν το γεγονός δεν μπορεί να μεταφερθεί ή να επαναπρογραμματιστεί, πρέπει να γίνουν οι απαραίτητες μετατροπές στο χώρο, ώστε να κυλήσει η εκδήλωση, όσο πιο ομαλά γίνεται.\n2. Καθυστέρηση επισκεπτών\nΒεβαιωθείτε, ότι οι προσκλήσεις είναι σαφείς ως προς την ώρα έναρξης της εκδήλωσης. Κάποιες καθυστερήσεις είναι δύσκολο να αποφευχθούν (όπως π.χ. σε περίπτωση κίνησης στους δρόμους). Σημαντικό είναι να ενημερώνεται η κουζίνα συνεχώς για την προσέλευση των καλεσμένων, ώστε να επιβραδύνει ή να επιταχύνει τις διαδικασίες. Στην περίπτωση που έχουν καθυστερήσει σημαντικοί καλεσμένοι για την εκδήλωση, να σερβιριστεί το κοινό με ποτό ή ένα επιπλέον ορεκτικό ή ακόμη και να προστεθεί μία επιπλέον δραστηριότητα (χορός, παιχνίδι, ομιλία ή άλλη μορφή διασκέδασης), καθώς αυτό θα αποτρέψει τους επισκέπτες, που ήρθαν στην ώρα τους, να βαρεθούν και θα τους κρατήσει απασχολημένους. Ως διαχειριστής πρέπει να εξασφαλίσεις, ότι η εκδήλωση ευδοκιμεί και ότι κανείς δεν κάθεται στο τραπέζι του σιωπηλός.\n3. Προβλήματα με το φαγητό\nΕίναι απαραίτητο να υπάρχει μενού για χορτοφάγους ή να έχει διευκρινισθεί, εάν θα παρευρεθούν άτομα με τροφικές αλλεργίες, θρησκευτικές ή ειδικές δίαιτες. Επειδή οι καλεσμένοι φέρνουν συχνά μαζί πρόσθετα μέλη της οικογένειας, συνεργάτες ή στενούς φίλους, θα πρέπει να υπάρχει προσωπικό στην υποδοχή, ώστε να πληροφορηθεί για τυχόν διατροφικά ζητήματα και με βάση τη μικρή ή μεγάλη προσέλευση (ακυρώσεις κλπ.) να δώσει εντολές στην κουζίνα και στο σέρβις.\nΕίναι καλό να θυμόμαστε, ότι πολλοί διαχειριστές έχουν κάνει σοβαρά λάθη, ξεχνώντας τις ανάγκες και τις επιθυμίες των παιδιών σε εκδηλώσεις, με αποτέλεσμα τα τελευταία να βαρεθούν και ως εκ τούτου να δυσαρεστηθούν οι γονείς τους. Απαραίτητη είναι η ενημέρωση σχετικά με τον αριθμό των παιδιών, που θα προσέλθουν και ανάλογα να διαμορφωθεί η απασχόληση και η φροντίδα τους π.χ. προσθήκη στην τροφοδοσία ενός «παιδικού μενού» και ύπαρξη χώρου με παιχνίδια. Για λόγους ασφαλείας, άτομα του προσωπικού πρέπει να αναλάβουν την επίβλεψη των παιδιών και να μην επαναπαύονται στην προσοχή των γονιών.\n5. Προβληματική συμπεριφορά επισκεπτών\nΘόρυβος ή κατάσταση μέθης είναι κάποια από τα προβλήματα που μπορεί να προκύψουν από «ατίθασους» καλεσμένους. Πρέπει να ανατεθεί στο προσωπικό η επίβλεψη των καλεσμένων, ώστε να παρεμβαίνει, όταν απαιτείται. Πρέπει επίσης το σερβίρισμα οινοπνεύματος να γίνεται με προσοχή και στην περίπτωση που επισκέπτες βρίσκονται πάνω από το όριο, καλό θα ήταν να διατίθεται ταξί για την μεταφορά τους.


ΔΗΜΗΤΡΗΣ ΛΙΑΝΤΙΝΗΣ-ΑΛΕΞΑΝΔΡΟΣ ΒΕΛΙΟΣ: Η Γνωριμία με τον Θάνατο | Parakato.gr\nΕίσαστε εδώ: » ΑΡΧΙΚΗ » ΠΡΟΣΩΠΑ » ΔΗΜΗΤΡΗΣ ΛΙΑΝΤΙΝΗΣ-ΑΛΕΞΑΝΔΡΟΣ ΒΕΛΙΟΣ: Η Γνωριμία με τον Θάνατο\nΔΗΜΗΤΡΗΣ ΛΙΑΝΤΙΝΗΣ-ΑΛΕΞΑΝΔΡΟΣ ΒΕΛΙΟΣ: Η Γνωριμία με τον Θάνατο\nΣτους Κήπους του Βολταίρου\nΔυο ξεχωριστοί (πόσο μικρή λέξη για να αποδώσεις τόση γενναιότητα) άνθρωποι, ο Αλέξανδρος Βέλιος και ο Δημήτρης Λιαντίνης αποφάσισαν να καλέσουν τον θάνατο σε δείπνο απαιτώντας από τον συνδαιτημόνα τους απαντήσεις στο κυρίαρχο ερώτημα της ανθρώπινης ύπαρξης. Μέσα στο πολύχρωμο βουητό της καθημερινής εμποροπανήγυρης, στα δίχτυα της οποίας είμαστε πιασμένοι, τυχεροί είναι εκείνοι που μπορούν έστω να αφουγκραστούν τι θέλει να πει ο Ποιητής. Με αφορμή το βιβλίο του Δημήτρη Αλικάκου για τον τρόπο που ο καθηγητής Δημήτρης Λιαντίνης συστήθηκε στον θάνατο αναδημοσιεύουμε το άρθρο του Αθανασίου Χ. Παπανδρόπουλου για τον Αλέξανδρο Βέλιο και σας παρακαλούμε να κάνετε λίγη ησυχία…\nΌπως τον γνωρίζω, τριάντα πέντε χρόνια τώρα, ο Αλέξανδρος, αναγνώστης του Βολταίρου και του Επίκουρου, έχει συνειδητοποιήσει ότι «το ανθρώπινο είδος είναι το μόνο που γνωρίζει ότι θα πεθάνει»\nΟ φόβος είναι πολύ βολικός για να επιβληθεί μία εξουσία και να λειτουργήσει ομαλά μία πειθαρχημένη κοινωνία. Ο φόβος μάς κάνει να παρατηρούμε την ζωή απ’ έξω, παρά να την ζούμε. Είμαστε έτσι θεατές, μάλλον, παρά ενεργοί συμμετέχοντες. Ο φόβος είναι ένα εργαλείο ελέγχου που οδηγεί ενίοτε στην Φωλιά του Κούκου. Η ενοχή επίσης σημαίνει αποφυγή του παρόντος. Είναι μάλλον στο πλευρό της εξουσίας, παρά της ελευθερίας. Επιβάλλει έτσι υψηλά κριτήρια στην ζωή, ώστε η μεταμέλεια για πράξεις που έγιναν στο παρελθόν να οδηγεί στην ενδυνάμωση της απόφασης για καλύτερη συμπεριφορά στο μέλλον.\nH Λίνα Γιάνναρου παρουσιάζει στην Καθημερινή το βιβλίο του δημοσιογράφου Δημήτρη Αλικάκου με θέμα τον τρόπο που επέλεξε ο καθηγητής Δημήτρης Λιαντίνης να συναντήσει τον θάνατο. Στο βιβλίο μιλάει, μεταξύ άλλων, για πρώτη φορά ο εξάδελφος αλλά αδερφικός φίλος του καθηγητή, Παναγιώτης Νικολακάκος, στον οποίο ο Λιαντίνης είχε τότε εμπιστευθεί το μυστικό. «Εγώ τελειώνω τη ζωή μου», του είχε πει ένα μήνα περίπου πριν εξαφανιστεί. «Ζητώ από σένα να κρατήσεις όρκο βαρύ». Λάκωνας και ο άλλος, του είπε, «λέγε, αντέχω». Ο Λιαντίνης του εκμυστηρεύθηκε πού θα βρίσκεται, του σχεδίασε μάλιστα και χάρτη. Του ζήτησε να τον εντοπίσει λίγο αφότου φύγει, αλλά να μην αποκαλύψει τίποτα πριν περάσουν επτά χρόνια. «Τότε μόνο θα πάρεις την οικογένειά μου». Ετσι κι έγινε. Τις πρώτες ημέρες του Ιουνίου του 2005, ο Νικολακάκος τηλεφωνεί στη σύζυγο του Λιαντίνη. «Ηρθε η ώρα να σου πω πού είναι ο Δημήτρης».\nΔημοσίευση: Ιουνίου 28, 2016 - Κατηγορία: ΠΡΟΣΩΠΑ\n0 Σχόλια για την ανάρτηση: "ΔΗΜΗΤΡΗΣ ΛΙΑΝΤΙΝΗΣ-ΑΛΕΞΑΝΔΡΟΣ ΒΕΛΙΟΣ: Η Γνωριμία με τον Θάνατο"


Το άγχος των πανελλαδικών εξετάσεων και πώς θα το αντιμετωπίσουμε… (β' μέρος) - Συνδετήρας\nΌταν γράφετε εξετάσεις… θυμηθείτε!\n1) Κατ’ αρχάς, αποφύγετε να διαβάσετε όλα τα θέματα από την αρχή.\nΑρκετοί μαθητές μόλις παίρνουν τα θέματα, κοιτάζουν κατευθείαν το τελευταίο θέμα για να διαπιστώσουν πόσο δύσκολο είναι. Αν όντως είναι δύσκολο, τότε απογοητεύονται, και προσπαθούν να γράψουν με άγχος και «κακή» ψυχολογία, καθώς συνειδητοποιούν ότι δεν πρόκειται να γράψουν τόσο καλά όσο πίστευαν. Παράλληλα, χάνουν την αυτοσυγκέντρωσή τους, κάτι που οδηγεί στο να κάνουν επιπλέοντα λάθη ακόμα και ζητήματα που γνωρίζουν. Ο μόνος λόγος για να πάμε στο επόμενο θέμα, είναι όταν μας δυσκολεύει κάποιο ερώτημα. Σε αυτή την περίπτωση, το αφήνουμε στο τέλος για να το σκεφτούμε καλύτερα.\n2) Ο κανόνας είναι πιο απλός.\nΚοιτάμε το πρώτο θέμα/ερώτημα και μόνο. Αν είμαστε σίγουροι ότι το ξέρουμε, το γράφουμε και πηγαίνουμε στο επόμενο. Αν δεν είμαστε σίγουροι, κρατάμε κάποιες υποσημειώσεις που θα μας βοηθήσουν αργότερα να το εξετάσουμε, το αφήνουμε και πηγαίνουμε στο επόμενο.\nΈτσι, όταν φτάσουμε στο τέταρτο θέμα, θα έχουμε ήδη εξασκηθεί αρκετά με τα προηγούμενα ερωτήματα, ώστε να ανακαλέσουμε γνώσεις και τεχνικές που θα μας βοηθήσουν και στην αντιμετώπιση του «δύσκολου» θέματος. Παράλληλα, συνειδητοποιούμε ότι έχουμε ήδη αντιμετωπίσει επιτυχώς αρκετά ερωτήματα, δηλαδή έχουμε και καλύτερη ψυχολογία. Να θυμάστε επίσης ότι έχουμε ήδη ασχοληθεί με όλα τα θέματα και έχουμε κρατήσει κάποιες σημειώσεις στο πρόχειρο.\nΔιαβάζουμε κάθε θέμα προσεκτικά και αργά, ώστε να κατανοήσουμε πλήρως τι μας ζητούν. Κάποιοι συνηθίζουμε να διαβάζουμε την ερώτηση και αμέσως να ξεκινούμε να γράφουμε αυτό που νομίζουμε ότι χρειάζεται ως απάντηση.\nΑκόμα όμως και κατά τη διάρκεια της απάντησης, χρειάζεται να επιστρέφουμε και να ξαναδιαβάζουμε το θέμα. Έτσι, θα σιγουρέψουμε ότι δεν μας ξέφυγε κάτι σημαντικό και βρεθούμε να απαντάμε σε κάτι άλλο διαφορετικό από αυτό που ζητείται.\nΌταν τελειώσετε και με το τελευταίο ερώτημα, μην σηκωθείτε να φύγετε αμέσως.\nΑφού τελειώσατε, καθίστε λίγο ακόμα. Ηρεμήστε, χαλαρώστε και ρίξτε ακόμα μία ματιά στα θέματα. Κάνετε έναν έλεγχο αν απαντήσατε όντως σε όλα τα θέματα όπως νομίζετε. Μήπως ξεχάσατε να γράψετε κάποιο θέμα ή κάποιο ερώτημα, ενώ έχετε την εντύπωση ότι το έχετε γράψει. Αν διαπιστώσατε ότι θέλετε να προσθέσετε κάτι, έχετε τον χρόνο για να το κάνετε.\nΕίναι σημαντικό να αυξηθεί η κατανάλωση φρούτων και λαχανικών. Ο οργανισμός πρέπει να έχει εξασφαλίσει όλα τα στοιχεία που του είναι απαραίτητα για να λειτουργήσει σε κάθε επίπεδο απαιτήσεων. Κι αυτό γίνεται με τη σωστή διατροφή. Να αποφεύγετε τα πολλά γλυκά και προτιμήστε τις σοκολάτες υγείας (περιέχει βιταμίνη Β, μαγνήσιο και σίδηρο, που καταπολεμούν το άγχος) μαζί με τους ξηρούς καρπούς (καρύδια, αμύγδαλα, φουντούκια).\nΣε απαιτητικές περιόδους της ζωής μας εστιάστε στο πρωινό γεύμα. Ένα τονωτικό πρωινό περιλαμβάνει κάποιο γαλακτοκομικό προϊόν, φρούτο ή χυμό και ένα αμυλούχο τρόφιμο (ψωμί, φρυγανιές) με μέλι.\nΑπαραίτητη η κατανάλωση νερού κατά τη διάρκεια της ημέρας, ώστε να αποβάλλονται οι τοξίνες από το σώμα και η απορρόφηση των θρεπτικών στοιχείων να γίνεται πιο γρήγορα.\nΝα καταναλώνετε μικρά και τακτικά γεύματα για περισσότερη ενέργεια.\nΠερισσότερες πληροφορίες για τη διατροφή των μαθητών κατά τη διάρκεια των εξετάσεων μπορείτε να διαβάσετε και ΕΔΩ.\nΝΑ ΘΥΜΑΣΑΙ ΟΤΙ ΓΙΑ ΝΑ ΦΤΑΣΕΙΣ ΣΤΗΝ ΕΠΙΤΥΧΙΑ ΠΡΕΠΕΙ ΝΑ ΠΕΡΑΣΕΙΣ ΑΠΟ ΟΛΑ ΤΑ ΒΗΜΑΤΑ. ΚΑΘΕ ΜΑΘΗΜΑ ΠΟΥ ΕΞΕΤΑΖΕΣΑΙ ΕΙΝΑΙ ΕΝΑ ΣΚΑΛΙ ΠΟΥ ΣΕ ΦΕΡΝΕΙ ΠΙΟ ΚΟΝΤΑ ΣΤΟΝ ΣΤΟΧΟ ΣΟΥ. ΜΗΝ ΑΝΑΛΩΝΕΣΑΙ ΟΜΩΣ ΣΕ ΣΚΕΨΕΙΣ ΚΑΙ ΚΡΙΣΕΙΣ ΓΙΑ ΤΟ ΠΩΣ ΕΓΡΑΨΕΣ, ΣΥΓΚΕΝΤΡΩΣΟΥ ΣΤΟΝ ΣΤΟΧΟ ΚΑΙ ΔΩΣΕ ΤΟΝ ΚΑΛΥΤΕΡΟ ΣΟΥ ΕΑΥΤΌ ΣΤΟ ΕΠΟΜΕΝΟ ΜΑΘΗΜΑ.\nΔΕΙΞΕ ΕΜΠΙΣΤΟΣΥΝΗ ΣΕ ΕΣΕΝΑ, ΣΤΟΥΣ ΚΑΘΗΓΗΤΕΣ ΠΟΥ ΣΕ ΠΡΟΕΤΟΙΜΑΣΑΝ ΚΑΙ ΚΑΝΕ ΤΟ ΚΑΛΥΤΕΡΟ ΠΟΥ ΜΠΟΡΕΙΣ!!!\nΤο διάβασμα, οι βαθμοί και οι πανελλαδικές εξετάσεις ΔΕΝ αποτελούν μέτρο του πόσο αξίζει κάποιος ως άτομο, ούτε μέτρο εξυπνάδας ή επιτυχίας στη ζωή. Είναι μόνο μια από τις ενδείξεις για το πόσο καλά αφομοίωσε κάποιος μια συγκεκριμένη ύλη και μπόρεσε να το δείξει μέσα από ένα πολύ συγκεκριμένο τρόπο εξέτασης\nΣε περίπτωση έντονου άγχους:\nΣταματήστε τις αρνητικές σκέψεις (κυριολεκτικά λέγοντας στον εαυτό σας «σταμάτα» ή «stop») και αντικαταστήστε με θετικές.\nΠάρτε βαθιές ανάσες και διατηρήστε την ψυχραιμία σας.\nΣκεφτείτε κάποια όμορφη εικόνα (όπως διακοπές, αγαπημένο πρόσωπο, μέρος, κ.ά) ή επαναλάβετε εσωτερικά κάποια λέξη ή φράση που σας ανακουφίζει.\nΠίνετε λίγο νερό και μασάτε τσίχλα. Αν δεν επιτρέπεται, μια καραμελίτσα. Η τσίχλα μπορεί θα βοηθήσει στην κατανάλωση της περίσσιας ενέργειας του στρες και θα βοηθήσει στην συγκέντρωση.\nΠροηγούμενος Στον δρόμο για τις πανελλαδικές εξετάσεις… (εν μέσω COVID-19)\nΕπόμενο Το άγχος των πανελλαδικών εξετάσεων και πώς θα το αντιμετωπίσουμε… (α’ μέρος)


ΝΕΚΡΟΣ ΓΙΑ ΤΟΝ ΚΟΣΜΟ: Οι μισθοί των παπάδων και οι δημόσιοι υπάλληλοι - "Πού είναι η Εκκλησία;"\nΜπορείτε να δείτε και το άρθρο μας: Να φορολογηθεί η Εκκλησία ή όχι;\nΑναρτήθηκε από ΝΕΚΡΟΣ ΓΙΑ ΤΟΝ ΚΟΣΜΟ στις 11:21 μ.μ.\nΕτικέτες αλληθωρίζοντας, Εκκλησία και Εξουσία, επίκαιρα, οικονομική κρίση, πολιτική\nΟλοζώντανε Νεκρέ μου\nκαταπληκτικό το θέμα σου.\nΣηκώνει μεγαααάλη κουβέντα.\nΠροσωπικά πάντως, ευλαβούμαι ΠΟΛΥ τους ιερείς του πατρίου εορτολογίου, που είναι στο έλεος του Θεού του μισθολογικά, διότι δεν τους πληρώνει μισθούς κανένα κράτος (ευτυχώς, εξάλλου από το 1924 και μετά με τη δύναμη του χωροφύλακα, άγρια τους δίωκε, μετά τη μεταπολίτευση πήραν και αυτοί οι έρμοι μια ανάσα...) και έτσι διασώζουν μια άλλου είδους γνησιότητα...\nΘα μπορούσα να προσθέσω κι άλλα για την άμετρη υποκρισία αυτού που κατηγορεί τους Ιερείς αλλά δεν θα το κάνω.\nΘεωρώ πως η απάντηση του π.Αντωνίου\nείναι σε πολύ πνευματικό τόνο.\nΠάτερ, συμφωνώ. Σαλογραία μου, σ' ευχαριστώ. Θα ήταν ενδιαφέρον και χρήσιμο να μας ενημέρωνε κάποιος για το πώς ζουν οι ιερείς του παλαιού ημερολογίου, που όπως γράφεις δεν πληρώνονται από το κράτος, αφού η εκκλησία του πατρίου (παλαιού) εορτολογίου δεν αναγνωρίζεται επίσημα. Πώς δηλ. βγάζουν τον επιούσιο;\nΩστόσο για να μην παρεξηγούμεθα πρέπει να πούμε ότι στο νέο ημερολόγιο υπάρχουν πολλοί άξιοι ιερείς, που φυσικά δεν εμποδίζονται από τη μισθοδοσία. Το κράτος θεωρώ ότι καλώς μισθοδοτεί τους κληρικούς, πέρα από την ανταπόδοση της εκκλ. περιουσίας, γιατί όντως προσφέρουν σημαντική υπηρεσία στον ελλ. λαό. Επιπλέον, στο παλ. ημ. (το πολυκερματισμένο) δεν υπηρετούν μόνον άξιοι κληρικοί, αλλά και προβληματικοί, έτσι δεν είναι;\nΤο σοβαρότερο πρόβλημα όμως, για μένα, τό 'χω ματαγράψει, είναι το ΠΟΙΟΙ ιερείς έχουν κανονική ιεροσύνη, αφού υπάρχουν διάφορες αλληλοκαθαιρέσεις, αμφισβητούμενες χειροτονίες κ.ο.κ. Αν αυτό το πρόβλημα λυνόταν, θα ήμουν πιο σίγουρος για κάποια θετικά στοιχεία στο πάτριο...\nοι ιερείς του Πατρίου Εορτολογίου, ενισχύονται οικονομικά, είτε από τους ενορίτες τους, είτε από τους επισκόπους τους και τα μοναστήρια τους, κατά περίπτωση, δεν έχω ακριβή εικόνα.\nΤο ΒΕΒΑΙΟ είναι ότι ΔΕΝ τους μισθοδοτεί το κράτος, ακριβώς όπως δεν μισθοδοτούσε και τους νεοημερολογίτες το κράτος, μέχρι το 1952 ή 1955 δε θυμάμαι ακριβώς.\nΑνάξιοι κληρικοί,( με προσωπικά βαριά αμαρτήματα σεξουαλικής φύσης, κλοπής, αδικίας, και όχι μόνον) υπάρχουν ΠΑΝΤΟΥ.\nΟΙ ΧΕΙΡΟΤΟΝΙΕΣ ΤΩΝ ΤΡΙΩΝ ΜΕΓΑΛΩΝ ΣΥΝΟΔΩΝ ΜΕ ΤΟ ΠΑΤΡΙΟ ΕΟΡΤΟΛΟΓΙΟ, ΚΑΙ Η ΑΠΟΣΤΟΛΙΚΗ ΤΟΥΣ ΔΙΑΔΟΧΗ, ΑΝΑΓΟΝΤΑΙ ΣΤΗΝ ΥΠΕΡΟΡΙΑ ΡΩΣΙΚΗ ΕΚΚΛΗΣΙΑ, ΠΡΟ ΤΗΣ ΠΤΩΣΕΩΣ ΤΗΣ,προ ΤΗΣ ΕΝΩΣΕΩΣ ΤΗΣ, ΔΗΛΑΔΗ, ΜΕ ΤΟ ΟΙΚΟΥΜΕΝΙΣΤΙΚΟ ΠΑΤΡΙΑΡΧΕΙΟ ΤΗΣ ΜΟΣΧΑΣ, που έγινε τα τελευταία πεντέξι χρόνια.\nΜεμονωμένα περιστατικά απατεώνων που ΠΑΡΙΣΤΑΝΟΥΝ τους κληρικούς και δεν ανήκουν σε καμία σύνοδο, και είναι αυτοχειροτόνητοι, υπάρχουν και με το νέο και με το πάτριο.\nΔεν αξίζει να γίνεται λόγος.\nΟΠΟΙΟΣ ΘΕΛΕΙ ΝΑ ΒΡΕΙ ΠΟΥ ΥΠΑΡΧΕΙ ΙΕΡΩΣΥΝΗ ΚΑΙ ΑΡΧΙΕΡΩΣΥΝΗ ΤΟ ΒΡΙΣΚΕΙ.\nΗ ΙΕΡΩΣΥΝΗ ΚΑΙ Η ΑΠΟΣΤΟΛΙΚΗ ΔΙΑΔΟΧΗ ΔΕΝ ΕΙΝΑΙ ΜΑΓΙΛΙΚΙ , ΟΥΤΕ ΕΧΕΙ ΣΧΕΣΗ ΜΕ ΤΗΝ ΤΥΠΙΚΗ ΑΛΛΗΛΟΥΧΙΑ ΤΩΝ ΓΕΓΟΝΟΤΩΝ ΚΑΙ ΤΩΝ ΠΡΟΣΩΠΩΝ ΠΟΥ ΤΗΡΟΥΝ ΤΟ ΓΡΑΜΜΑ ΤΟΥ ΝΟΜΟΥ.\nΑΝ ΣΥΝΕΒΑΙΝΕ ΕΤΣΙ, ΘΑ ΕΙΧΑΝ ΙΕΡΩΣΥΝΗ ΚΑΙ ΟΙ ΠΑΠΙΚΟΙ.\nΟΙ ΠΑΠΙΚΟΙ ΟΜΩΣ ΙΕΡΩΣΥΝΗ ΔΕΝ ΕΧΟΥΝ ΚΑΙ απλώς ΑΠΑΡΤΙΖΟΥΝ "ΕΚΚΛΗΣΙΑ" ΠΟΝΗΡΕΥΟΜΕΝΩΝ.\nΔεν θα επανέλθω στο ζήτημα.\nΕίμαι πολύ γραία και κουρασμένη για μακριές συζητήσεις επί του θέματος, αγαπημένο μου, διότι γνωρίζω ότι οι ΑΝΘΡΩΠΟΙ, Δ Ε Ν ΠΕΙΘΟΝΤΑΙ ΜΕ ΕΠΙΧΕΙΡΗΜΑΤΑ, ΑΛΛΑ ΜΟΝΟΝ ΜΕ ΣΥΝΑΙΣΘΗΜΑΤΑ.\nΤΟΥΤΕΣΤΙΝ, ΑΝ ΚΑΠΟΙΟΣ ΜΕ ΜΙΣΕΙ(και με μισούν πολλοι για την Ομολογία μου) ΚΑΙ ΤΟ ΘΕΟ, ΝΑ ΤΟΥΣ ΚΑΤΕΒΑΖΑ ΜΕ ΤΑ ΛΟΓΙΑ ΜΟΥ, ΠΑΛΙ, ΕΠΙΘΕΤΙΚΟΙ ΚΑΙ ΑΔΙΑΦΟΡΟΙ ΘΑ ΠΑΡΕΜΕΝΑΝ.\nΟΙ ΑΝΘΡΩΠΟΙ ΠΕΙΘΟΝΤΑΙ ΑΠΟ ΤΑ ΣΥΝΑΙΣΘΗΜΑΤΑ ΤΟΥΣ, ΑΠΟ ΤΑ ΠΑΘΗ ΤΟΥΣ, ΑΠΟ ΤΑ ΟΙΚΟΝΟΜΙΚΑ ΤΟΥΣ ΣΥΜΦΕΡΟΝΤΑ, ΚΑΙ ΌΧΙ ΑΠΟ ΕΠΙΧΕΙΡΗΜΑΤΑ ΠΟΥ ΦΑΝΕΡΩΝΟΥΝ ΤΗΝ ΑΛΗΘΕΙΑ.\n"Η ΑΛΗΘΕΙΑ ΚΟΒΕΙ ΚΑΙ ΘΕΡΙΖΕΙ ΚΑΙ ΟΠΟΙΟΣ ΤΗΝ ΒΡΕΙ ΤΟΝ ΒΑΣΑΝΙΖΕΙ" που λέει και το τραγουδάκι.\nΚαλή συνέχεια στον καλό σου αγώνα\nΕντάξει, μη... βαράς. Φυσικά και υπάρχουν παντού & ανάξιοι & πανάξιοι+άγιοι κληρικοί.\nΌπως και οι πριν το 1952 άμιθσοι κληρικοί του νέου ημ., είχαν ανάμεσά τους και άξιους και άγιους και ανάξιους.\nΓια το θέμα της ιεροσύνης στο παλ. εορτ. δε θέλω να επεκταθώ, απλά όφειλα να το θίξω. Έχει πολλές πτυχές και δε λύνεται απλά - γιατί θα σου πει ο άλλος ότι εκείνοι που μπορεί να έχουν αποστολική διαδοχή αλλά όχι χάρη είναι οι "ΓΟΧ", ενώ πολλοί "ΓΟΧ" το λένε αυτό για εμάς, του νέου ημερολ. Τέλος πάντων... Δε θέλω και σχόλια επ' αυτού, επί του παρόντος, γιατί είναι άσχετο με το θέμα του άρθρου και γιατί ελπίζω να ανεβάσω κάποιο post -με επιφύλαξη βέβαια- στο μέλλον, οπότε θα μπορούν να πέσουν σχόλια εκεί.\nΓια τη μισθοδοσία των κληρικών, μια παράγραφος από εδώ: http://www.oodegr.com/oode/koinwnia/perius1.htm, όπου αναλύεται το θέμα διεξοδικά:\n"Με την από 18/9/1952 "Σύμβαση περί εξαγοράς υπό του Δημοσίου κτημάτων της Εκκλησίας προς αποκατάστασιν ακτημόνων γεωργικών κτηνοτρόφων", η Εκκλησία της Ελλάδος υποχρεώθηκε να παραχωρήσει στο Κράτος το 80% της καλλιεργούμενης ή καλλιεργίσιμης αγροτικής περιουσίας της, με αντάλλαγμα να λάβει κάποια αστικά ακίνητα και 45.000.000 δραχμές νέας (τότε) εκδόσεως. Στη σύμβαση του 1952 περιέχεται η διακύρηξη του κράτους ότι η απαλλοτρίωση αυτή είναι η τελευταία και δεν πρόκειται να υπάρξει νεότερη στο μέλλον, ενώ υπάρχει και η δέσμευση ότι η Πολιτεία θα παρέχει κάθε αναγκαία υποστήριξη (υλική και τεχνική), ώστε η Εκκλησία να μπορέσει να αξιοποιήσει την εναπομείνουσα περιουσία της.\nΣτην ίδια σύμβαση καθιερώθηκε και η "μισθοδοσία" των κληρικών από τον Κρατικό Προϋπολογισμό - του δε Αρχιεπισκόπου και των Μητροπολιτών από το έτος 1980 - ως υποχρέωσις του Κράτους έναντι των μεγάλων παραχωρήσεων γης στις οποίες είχε προβεί η Εκκλησία της Ελλάδος κατά την δεκαετία 1922-32. Δηλαδή, επειδή το Κράτος αδυνατούσε να καταβάλει οποιοδήποτε αντίτιμο - όπως προέβλεπε ο νόμος του 1932 - συνεφωνήθη να μισθοδοτούνται επ' άπειρον οι κληρικοί και το Κράτος δεσμεύθηκε επ' αυτού. Καταρρίπτεται έτσι ο μύθος που προσπαθεί μάταια να διαιωνίσει ο κ. Πάγκαλος με τις αναφορές του σε "δημόσιους υπαλλήλους"." [=δηλ. οι κληρικοί (παπάδες) δε μισθοδοτούνται επειδή θεωρούνται δημόσιοι υπάλληλοι, αλλά επειδή, παίρνοντας το κράτος την εκκλ. περιουσία, αφαιρεί από την Εκκλησία τη δυνατότητα να τους πληρώνει εκείνη].\nδιαβάζοντας την ανάρτησή σας, τα συναισθήματά μου περιπλέκονται. Κανείς δεν μπορεί να πεί οτι η εκκλησία δεν παράγει έργο, δεν βοηθά τους απόρους ή την κοινωνία. Κανείς δεν μπορεί να κατηγορήσει τον κληρικό της επαρχίας που 24 ώρες το 24ωρο βρίσκεται στο δρόμο (παλαιότερα καβάλα στα γα'ι'δούρια)για να εξυπηρετήσει τις ανάγκες από χωριό σε χωριό. Κανείς δεν μπορεί να πει οτι η εκκλησία δεν έχει παραχωρήσει περιουσιακά της στοιχεία (που απέκτησε από δωρεές του λαού) για να φτιαχτούν Νοσοκομεία, Σχολεία ή οτιδήποτε άλλο.\nΑυτή όμως είναι η υποχρέωσή της.\nΑυτό ακριβώς ωφείλει να κάνει η εκκλησία και οι εκπρόσωποί της και μάλιστα χωρίς να παινεύονται γι'αυτό.\nΑναρωτιέστε αν υπάρχει κοινή λογική σε αυτόν τον τόπο και στους πολίτες του, και απαντάτε αρνητικά ο ίδιος στο ερώτημά σας αυτό.\nΤο ίδιο ακριβώς αναρωτιέμαι κι εγώ. Υπάρχει άραγε;\nΠοιά η λογική ύπαρξης ενός "Θρησκευτικού Λειτουργού", "Μισθοδοτούμενου" και μάλιστα βάση σχετικής συμφωνίας; Η απορία μου αφορά τις λέξεις "Λειτουργός" και "Μισθός". Η λογική μου λέει οτι αυτές οι δύο λέξεις δεν πάνε μαζί. Αναφέρετε οτι είστε Νομικό Πρόσωπο Δημοσίου Δικαίου. Γνωρίζετε όμως οτι ΝΠΔΔ θεωρούνται οι οργανισμοί που έχουν διοικήσεις εκλεγμένες από τον λαό; Δεν θυμάμαι να ψήφισα ποτέ κανέναν από τα όργανά σας.\nΑν εσείς αποφασίσατε να μείνετε παρθένος μέχρι τα 25 σας, να στερηθείτε τις απολαύσεις που δεν στερούνται οι υπόλοιποι και να ακολουθήσετε τον δρόμο του Θεού, θεωρώ πως το κάνατε από ανάγκη για να βοηθήσετε τον κόσμο και όχι για την ασφάλεια ενός σταθερού μισθού του δημοσίου. Το να υπερασπίζεστε με τόσο σθένος τα κεκτημένα σας, τίποτε άλλο από αηδία δεν μπορεί να μου προσφέρει. Καταλάβετε οτι είστε λειτουργοί, οτι είστε αυτοί που πρέπει να δίνουν το παράδειγμα.\nΟ τρόπος που μιλάτε πιο πάνω, μου θυμίζει περισσότερο συνδικαλιστή παρά κληρικό.\nΠαραπονιέστε για τα ωράριά σας(πόση ώρες λειτουργείτε στη Βούλα;), για την καθημερινότητά σας(παραιτηθείτε), για τα 650 ευρώ που δίνεται για ενοίκιο(έχει και φθηνότερα αν βγείτε λίγο από τη Βούλα) και φτάνετε στο σημείο να απειλήτε! Πραγματικά απιστευτο!\nΕίναι πραγματικά λυπηρό να σχολιάζεις τα λεγόμενα ενός κληρικού, κανονικά δεν θα'πρεπε.\nΑγαπητέ αδελφέ, εδώ δεν είναι το ιστολόγιο του π. Αντώνιου, το οποίο θα βρείτε στο link που δίνεται στο σχετικό σημείο του post.\nΕκεί μπορείτε να του εκθέσεις απευθείας τις αντιρρήσεις σας.\nΕπιτρέψτε μου όμως να σχολιάσω μόνο τα εξής:\nΟ ιερέας είναι λειτουργός, αλλά δικαιούται και να ζει ως άνθρωπος. Αν το κράτος υποσκάπτει τις συνθήκες ζωής του ίδιου ΚΑΙ ΤΗΣ ΟΙΚΟΓΕΝΕΙΑΣ ΤΟΥ, τότε έχουμε διωγμό και αυτό δεν είναι προς όφελος ούτε του κράτους ούτε της κοινωνίας.\nΤο έργο του παπά δεν είναι μόνο η λειτουργία, αλλά και η ποιμαντική φροντίδα του ποιμνίου του. Εκεί πράγματι δεν υπάρχει ωράριο (όσο και στο γιατρό, που ανά πάσα στιγμή μπορεί να κληθεί στο καθήκον) και, το κυριότερο, ο παπάς αντιμετωπίζει όλη την αμαρτία του κόσμου μέσω της εξομολόγησης. Είναι υπεράνθρωπο να καθοδηγείς προς το Θεό συνανθρώπους με βαριά ψυχικά τραύματα ή με τρομερά ανήθικη ζωή, που θέλουν ν' αλλάξουν αλλά δυσκολεύονται, πισωγυρίζουν κ.τ.λ. Αυτό το έργο, που έρχεται σε πέρας μόνο με πολλή προσευχή, είναι ίσως το δυσκολότερο έργο του ιερέα. Μήπως θα θέλατε από πάνω να του επιβάλλεται να κάνει κι άλλη δουλειά για να ζει ο ίδιος και η οικογένειά του;\nΤο κράτος τον πληρώνει ως εκπρόσωπος του λαού - αντί να τον πληρώνουμε εμείς, για να μπορεί να μας βοηθάει. Ναι, πρέπει αυτός ο λειτουργός να αμείβεται και οικονομικά, για να ζήσει ο ίδιος και η οικογένειά του, κι όχι να διώκεται.\nΥπάρχει όμως κι άλλο θέμα, που κατά τη γνώμη μου έχει απασχολήσει πιο πολύ απ' όλα τον π. Αντώνη. Η προκατάληψη μεγάλης μερίδας του λαού κατά των ιερέων. Αυτή η προκατάληψη -που θεωρώ πως την καλλιεργούν σκόπιμα κάποιοι- θέτει σε κίνδυνο τη σωτηρία της ψυχής πολλών συνανθρώπων μας, που αισθάνονται αρνητικά απέναντι στους ιερείς, τους θεωρούν τιποτένιους, εκμεταλλευτές, λεφτάδες, τεμπέληδες κ.τ.λ.\nΗ προκατάληψη αυτή μάλιστα εμποδίζει μια νηφάλια συζήτηση ακόμη και τα μισθολογικά των ιερέων. Αλλά και η αγανάκτηση ενός παπά είναι ανθρώπινη και δεν πρέπει να σας προκαλεί "αηδία" ή οτιδήποτε άλλο. Πιο "αηδιαστική" (αν μου επιτρέπεται η λέξη) είναι η κατασυκοφάντησή τους στη συνείδηση του λαού μας (φυσικά υπάρχουν και ανάξιοι κληρικοί, αλλά όπως λέμε κι αλλού αυτό δεν ακυρώνει την ύπαρξη των σωστών και άξιων, ακόμη και αγίων - όπως η διαφθορά των γιατρών, δικαστών, πολιτικών κτλ δεν ακυρώνει την ύπαρξη έντιμων, ούτε τους θεσμούς που υπηρετούν).\nΔε θέλω να σχολιάσω κάτι άλλο. Σας ευχαριστώ για την επίσκεψη και το σχόλιό σας. Τα λοιπά, με τον π. Αντώνη (αν μας διαβάσει, ας γράψει κι εκείνος). Ευχαριστώ.\nΥΓ. Σας προτείνω να διαβάσετε το βιβλίο "Εχθρός του λαού", για να δείτε τι σημαίνει διωγμός των ιερέων από το κράτος - κάτι που εδώ δεν το 'χουμε δει ακόμη, αλλά καλομελέτα κι έρχεται.\nΕυχαριστώ τον Νεκρό, για αυτή την σημαντική του ανάρτηση (ανάμεσα σε δεκάδες δεκάδων συγκλονιστικές αναρτήσεις του μπλογκ αυτού) όπου παρέθεσε τις απαντήσεις του π.Αντωνίου, του Μεσογαίας, και άλλων,\nκι ευχαριστώ για όλα τα παραπάνω σχόλια.\nΘέλω να επισημάνω ένα φαινόμενο που παρατηρείται. Θα επιμείνω πολύ σε αυτό, στο παρακάτω σχόλιο. Ο λόγος που το κάνω είναι πως δεν έχω δει να ακούγεται μια άποψη σαν την παρακάτω, ούτε εγώ την έχω ξαναδιατυπώσει. Έχω ακούσει διάφορες απόψεις, από το ένα στρατόπεδο ή το άλλο. Κάποιοι αναφέρονται στο φαινόμενο του πολέμου κατά της Εκκλησίας από κακεντρεχείς ανθρώπους. Εγώ ΔΕΝ αναφέρομαι σε αυτό, αλλά θέλω να αναφερθώ σε ένα άλλο φαινόμενο.\nΥπάρχει ένας πάρα πολύ μεγάλος αριθμός ανθρώπων, οι οποίοι, οι καημένοι, βρίσκονται σε πλήρη άγνοια, έχουν μαύρα μεσάνυχτα, έχουν διδακτορικό στην άγνοια. Όχι μόνο δεν ξέρουν, μα δεν έχουν καν επίγνωση της άγνοιάς τους.\nΤόση είναι η ανεπίγνωστη άγνοια όση στο εξής παράδειγμα: Σα να είναι κάποιος τυφλός, ο οποίος, όχι μόνο δεν μπορεί να δει τα χρώματα, αλλά να ζει σε έναν κόσμο τυφλών όπου κανείς δεν γνωρίζει οτι υπάρχουν χρώματα τα οποία δεν μπορούν να δουν.\nΔεν είνα υποκριτές, δεν θέλουν να συκοφαντήσουν, είναι κανονικοί άνθρωποι όπως όλοι μας, ολόιδιοι με εμάς.\nΠώς γίνεται να έχουν τόση πολλή άγνοια;;; Πώς γίνεται να είναι τόσοι πολλοί;;;\nΓίνεται και παραγίνεται. Υπάρχουν εξηγήσεις για αυτό, αλλά δεν είναι το θέμα μας αυτό τώρα.\nΟι άνθρωποι αυτοί, ζουν την πίεση εκ των κακών συμπολιτών και θεσμών και νόμων, αλλά, αντίθετα με τους πιστούς, δεν έχουν το στήριγμα της Εκκλησίας, δεν χαίρουν της παρηγοριάς της, δεν έχουν πνευματικά στηρίγματα και ουδεμία καθοδήγηση, δεν έχουν την ευλογία να ανήκουν σε ενορία και να έχουν συν-ενορίτες, μα, το κυριώτερο, δεν έχουν πίστη, δηλαδή δεν έχουν Ελπίδα, δεν έχουν προοπτική Ανάστασης, βλέπουν μπρος τους μόνο αδιέξοδο, και, μην ξεχνάμε, δρόμος χωρίς Θεό δεν αντέχεται.. δεν αντέχεται.. Σε σύγκριση με αυτούς, οι πιστοί είναι πάρα πολύ τυχεροί για την πίστη τους.\nΔεν έχουν αρνητική προκατάληψη, δεν θέλουν να συκοφαντήσουν. Απλώς, δεν ξέρουν! Δεν γνωρίζουν πως δεν ξέρουν. Πώς είναι δυνατόν να ξέρουν κάτι που δεν ξέρουν οτι δεν το ξέρουν;\nΗ Εκκλησία πρέπει να πάει σε αυτούς τους ανθρώπους και να τους πληροφορήσει, διότι στους καιρούς που έρχονται, δεν πρέπει να στραφούν εναντίον της όλοι αυτοί. Είναι αδέρφια. Κοινός τους ο εχθρός: η πολιτική που ακολουθούν οι ισχυροί.\n"Όποιος θέλει έρχεται στην Εκκλησία, δεν καταναγκάζουμε κανέναν, ο Χριστός σέβεται απόλυτα την ελευθερία". Ναι, πολύ σωστά, αλλά, επίσης, θα άξιζε τον κόπο να γινόταν κάτι ώστε να μην αφήνονται τόσοι άνθρωποι στο έλεος των ΜΜΕ.\nΟ κόσμος έχει ΑΝΑΓΚΗ να ακούσει και να πληροφορηθεί για τα στοιχεία που παραθέτει ο Νεκρός στην ανάρτηση.\nΜε τρόπο πολύ απλό πρέπει να δίνουμε τις πληροφορίες, χωρίς ποτέ να παίρνουμε αμυντική στάση ούτε στο ελάχιστο. Η πλειοψηφία του κόσμου δεν έχει σκοπό να διαβάλλει την Εκκλησία, ούτε να βρίσει τους ιερείς. Ταλαιπωρημένος κοσμάκης είναι.\nΑν εμείς βρισκόμασταν μέσα στην άγνοια του ανώνυμου συντάκτη του Tro-ma-ktikou, άραγε δεν θα συντάσσαμε την ίδια αυτή επιστολή του;\nΑνθρώπινο να μας νοιάζει αν οι άλλοι μας αγαπούν. Του Χριστού είναι το να μας νοιάζει αν εμείς αγαπάμε τους άλλους.\nΜην πληγωνόμαστε οι ιερείς, από τις άδικες απόψεις τους προς τους ιερείς. Σκοπός τους ΔΕΝ είναι να επιτεθούν. Απλά εκφράζουν την απορία τους.\nΑυτοί, ζώντας μέσα στη μηδενιστική καπιταλιστική κοινωνία μας, χωρίς να έχουν κάποιο αντίβαρο, είναι πανεύκολο κι αναμενόμενο να σχολιάσουν τους μισθούς των ιερέων, τους φόρους εκκλησιαστικής περιουσίας. Αν, όμως, τους δώσει κάποιος, με απλό κι όμορφο τρόπο, τις πληροφορίες που δεν γνωρίζουν, τότε τους βλέπεις πως αλλάζουν στάση, ανοίγουν τα μάτια τους.\nΠραγματικά πιστεύω πως οι καιροί απαιτούν να γίνει αυτή η κίνηση εκ μέρους της Εκκλησίας. Όχι να προπαγανδίσει -προς Θεού- τότε θα γίνει απεχθής.\nΑπό την μια βλέπω το στρατόπεδο όλων των Ελλήνων που δεν εκκλησιάζονται, και δεν έχουν ιδέα τι θα πει Εκκλησία, και για το έργο που κάνουν οι ιερείς,\nκαι από την άλλη, βλέπω το στρατόπεδο των ιερέων κλπ, οι οποίοι έχουν κατατρομοκρατηθεί και κουραστεί από όλα όσα ακούν που είναι τόσο πολύ άδικα εναντίον τους.\nΌσο, όμως, το χάσμα μεταξύ αυτών των δύο στρατοπέδων παραμένει, τόσο χαίρονται τα πραγματικά σκοτεινά συμφέροντα, που κυβερνούν λαούς.\nErhetai i ora tous poli sintoma.Kai kanena dikastirio den tha tous sosei...Apokalipsi 17:15 Και μου λέει: «Τα νερά που είδες, όπου κάθεται η πόρνη, σημαίνουν λαούς και πλήθη και έθνη και γλώσσες. 16 Και τα δέκα κέρατα που είδες, και το θηρίο, αυτά θα μισήσουν την πόρνη και θα την κάνουν ερημωμένη και γυμνή, και θα καταφάγουν τις σάρκες της και θα την κάψουν εντελώς με φωτιά. 17 Διότι ο Θεός έβαλε στις καρδιές τους να εκτελέσουν τη σκέψη του, δηλαδή να εκτελέσουν τη δική τους μία σκέψη με το να δώσουν τη βασιλεία τους στο θηρίο, μέχρι να εκπληρωθούν τα λόγια του Θεού.\nΑπό Πρακτορείο Ειδήσεων Ρομφαία, 13-7-12:\nΟικονομικά ασύμφορη για το κράτος θεωρεί την πρόταση του ΚΕΠΕ για την από κοινού πληρωμή των κληρικών από την Εκκλησία και την Πολιτεία ο Γενικός Γραμματέας Θρησκευμάτων Γιώργος Καλαντζής.\nΔιερωτάται, επίσης, ποιον συμφέρει η διάλυση του φιλανθρωπικού και κοινωνικού δικτύου της Εκκλησίας.\nΜιλώντας στα ΝΕΑ, μεταξύ άλλων είπε:\n«Ας μιλήσουμε με αριθμούς. Το φιλανθρωπικό έργο της Εκκλησίας στοίχισε το 2011 περίπου 100 εκατομμύρια ευρώ, δηλαδή ακριβώς το ποσό που προτείνει να περικοπεί το ΚΕΠΕ. Αυτό σημαίνει ότι για να καλυφθεί η δαπάνη μισθοδοσίας των Ιερέων από την Εκκλησία θα πρέπει να μειωθεί το κοινωνικό και φιλανθρωπικό της έργο.\n» Ταυτόχρονα θα πρέπει το Κράτος να καλύψει το κενό που θα προκύψει και, φυσικά, θα πρέπει να καταβάλλει το αντίστοιχο κόστος. Όμως το πραγματικό κόστος που θα καταβάλλει το Κράτος θα είναι πολύ μεγαλύτερο από 100 εκατομμύρια ευρώ, ίσως να φτάνει τα 150 εκατομμύρια ευρώ, γιατί θα πρέπει να πληρώσει υπαλλήλους για να κάνουν όλα αυτά που σήμερα κάνουν δωρεάν οι Κληρικοί και οι εθελοντές, εγκαταστάσεις που σήμερα παραχωρούνται δωρεάν από την Εκκλησία καθώς και υλικά που διάφοροι συμπολίτες μας δωρίζουν στην Εκκλησία.\n» Το αποτελεσματικότερο, μεγαλύτερο και οικονομικότερο - με όρους λειτουργίας - κοινωνικό δίκτυο υποστήριξης και αλληλεγγύης το έχει σήμερα η Εκκλησία και μάλιστα χωρίς να κάνει καμία διάκριση με βάση το θρήσκευμα, το χρώμα του δέρματος, τη γλώσσα, το έθνος ούτε καν αν κάποιος είναι νόμιμα ή παράνομα στη χώρα. Η μεταφορά της μισθοδοσίας του Κλήρου στην Εκκλησία κατά 50% είναι βέβαιο ότι θα διαλύσει αυτό το δίκτυο, θα οδηγήσει σε κρίση τις σχέσεις Πολιτείας - Εκκλησίας και τελικά θα στοιχίσει στον Έλληνα φορολογούμενο πολλαπλάσια ποσά.\nΔύο ερωτήματα θα άξιζε να τεθούν προς ευρύτερο προβληματισμό.\n1. Αν διαλυθεί το κοινωνικό δίκτυο αλληλεγγύης της Εκκλησίας που φτάνει και στο τελευταίο χωριό της Ελλάδας, ποιος θα το αντικαταστήσει και πού θα βρει τα χρήματα για να το κάνει;\nΤο Κράτος, διάφορες ΜΚΟ ή διάφορες πολιτικές οργανώσεις που προσπαθούν να μας πείσουν ότι ειδικεύονται στην παροχή προστασίας σε ηλικιωμένους όταν πηγαίνουν στη τράπεζα ή κάποιες άλλες που τώρα ανακάλυψαν ότι η πολιτική δράση, περίπου ταυτίζεται με την «κοινωνική αλληλεγγύη»;\n2. Είμαστε βέβαιοι ως κοινωνία και ως Έθνος ότι επιθυμούμε να στρέψουμε την Εκκλησία σε επιχειρηματικές δράσεις για να βρει τα χρήματα της μισθοδοσίας των Κληρικών; Έχουμε αναλογιστεί τι σημαίνει αυτό;\n» Θα πρέπει επίσης να σημειωθεί, για πολλοστή φορά, ότι το θέμα της μισθοδοσίας του Κλήρου συνδέεται με την εκκλησιαστική περιουσία καθώς και ότι οι μισθοί των Κληρικών έχουν περικοπεί όπως ακριβώς όλων των δημοσίων υπαλλήλων».\nΘα ήθελα να μάθω πού βρίκε η εκκλησία την περιουσία από ποιόν την αγόρασε και με τι την αγόρασε;\nΕυχαρίστως θα σας απαντήσω.\nΗ περιουσία της Εκκλησίας, σχεδόν όλη (γιατί ασφαλώς έχουν γίνει και αγορές με τα έσοδα των κατά τόπους ενοριών, μονών και μητροπόλεων), προέρχεται από διάφορες δωρεές που έγιναν σε διάστημα πάνω από 1000 ετών, από Βυζαντινούς αυτοκράτορες, άρχοντες κάθε λογής και ιδιώτες όλων των εποχών - ίσως υπάρχουν ακόμη στην Ελλάδα και κτήματα που ανήκουν στην Εκκλησία εδώ και 1500 χρόνια (στο πατριαρχείο Ιεροσολύμων και στα άλλα αρχαία πατριαρχεία υπάρχουν, π.χ. ο χώρος του Ναού της Αναστάσεως και πολλών άλλων ναών στους Αγ. Τόπους).


Κυκλοφορούν και γίνονται καπνός τα εισιτήρια της ρεβάνς Κυπέλλου\nΑρχίζει η διάθεση των εισιτηρίων για την ρεβάνς Κυπέλλου ανάμεσα σε ΠΑΟΚ και Παναθηναϊκό όπως ανακοίνωσε η ΠΑΕ.\n«Η ΠΑΕ ΠΑΟΚ ανακοινώνει ότι την Τετάρτη (19.04) θα ξεκινήσει η προπώληση συγκεκριμένου αριθμού εισιτηρίων του αγώνα ΠΑΟΚ-Παναθηναϊκός για τον επαναληπτικό της ημιτελικής φάσης του Κυπέλλου Ελλάδος 2016-17 , που θα διεξαχθεί την Πέμπτη (27.04, 19:00), μόνο μέσω της επίσημης ιστοσελίδας μας και των καταστημάτων Γερμανός.\nΓια την αγορά του εισιτηρίου είναι απαραίτητη η καταχώρηση των στοιχείων της ταυτότητας και βάσει του νέου αθλητικού νόμου και του ΑΜΚΑ του φιλάθλου. Για να αγοράσετε μέσω internet το εισιτήριο σας και για περισσότερες πληροφορίες πατήστε ΕΔΩ.\nΗ προμήθεια των εισιτηρίων της οικογενειακής κερκίδας είναι διαθέσιμη είτε μέσω των εκδοτηρίων είτε πλέον και μέσω της επίσημης ιστοσελίδας μας. Για να αγοράσετε μέσω internet το εισιτήριο σας για την οικογενειακή κερκίδα και για περισσότερες πληροφορίες πατήστε ΕΔΩ.


EL GRECO ΘΕΣΣΑΛΟΝΊΚΗ - Θεσσαλονίκη, Ελλάδα\nΗ τοποθέτηση του El Greco Hotel στο κέντρο της Θεσσαλονίκης εξασφαλίζει γρήγορη πρόσβαση σε Λαογραφικό και Εθνολογικό Μουσείο Μακεδονίας, Μουσείο Βυζαντινού Πολιτισμού και ΚΘΒΕ - Μονή Λαζαριστών με εντυπωσιακή θέα από τα δωμάτια. Χτισμένο σε 9-όροφο κτίριο σε γαλλικό στιλ, το ξενοδοχείο ανακαινίστηκε το 2009.\nΤο κέντρο της πόλης βρίσκεται 10 λεπτά οδικώς από το κατάλυμα. Χάρη σε λιμάνι που είναι κοντά, το λειτουργικό ξενοδοχείο συνδέεται καλά με άλλα μέρη της Θεσσαλονίκης.\nΤο ξενοδοχείο έχει 90 πολυτελή δωμάτια με ιταλική διακόσμηση και καλωδιακή τηλεόραση, τηλεόραση με επίπεδη οθόνη, μίνι μπαρ, ψυγείο και ιδιωτικό μπαλκόνι. Στα μπάνια διατίθενται ντους, σεσουάρ και μπανιέρα.\nΤο μενού περιλαμβάνει πλούσιο πρωινό με μπουφέ που σερβίρεται καθημερινά. Ο κατάλογος του εστιατορίου προσφέρει πιάτα μεσογειακής κουζίνας. Προσφέρονται αναζωογονητικά ποτά στο σνακ μπαρ.\nΤο κατάλυμα βρίσκεται σε τεράστια τοποθεσία μόλις 15-λεπτά οδικώς από το αεροδρόμιο Κρατικός Θεσσαλονίκης «Μακεδονία».\nΒασισμένο σε 2224 κριτικέσ


ΣΕΡΡΑΪΚΟ ΜΠΑΣΚΕΤ: Α2 ΕΘΝΙΚΗ ΚΑΤΗΓΟΡΙ ΑΝΔΡΩΝ\nΑ2 ΕΘΝΙΚΗ ΚΑΤΗΓΟΡΙ ΑΝΔΡΩΝ\nΈφυγε ο Σέρβος\nΠολύ σύντομη απεδείχθη η παραμονή του Σέρβου καλαθοσφαιριστή στις Σέρρες. Ο ξένος αθλητής που δοκιμαζόταν από τον Νίκο Οικονόμου στάθηκε άτυχος, αφού τραυματίσθηκε κι έτσι αποκλείσθηκε όποιο ενδεχόμενο μεταγραφής του στους Ικάρους. Πλέον ο τεχνικός των «κυανοκίτρινων» καλείται να ψάξει για εναλλακτικές λύσεις.\nΣτα της προετοιμασίας το μοντάρισμα συνεχίζεται και φαντάζει λογικό ότι θα χρειασθεί αρκετός χρόνος μέχρι να δέσει η ανανεωμένη ομάδα των Ικάρων. Το σερραϊκό συγκρότημα είναι πολύ πιθανό να δώσει κάποιον φιλικό αγώνα την επόμενη εβδομάδα.


Μικρή χριστουγεννιάτικη ιστορία | Πεμπτουσία\nΚάποτε, έξω από την εκκλησία ενός χωριού, είχε φυτρώσει ένα έλατο. Δεν είχε άλλα δέντρα ή λουλούδια γύρω του συντροφιά. Κοιτούσε με λαχτάρα τα άλλα έλατα που είχαν σχηματίσει συστάδες, για να κάνουν παρέα πάνω στα βουνά και ζήλευε την τύχη τους. «Αχ», αναστέναζε συχνά και μονολογούσε, «δεν υποφέρεται τόση μοναξιά.» Μόνο τις Κυριακές και σε κάποιες γιορτές που οι κάτοικοι πήγαιναν στην εκκλησιά, μόνο τότε, γεννιόταν μέσα του η ελπίδα ότι κάποιος θα του δώσει σημασία. Όμως όλοι το προσπερνούσαν βιαστικοί. Κανένας δεν είχε τον χρόνο να ασχοληθεί με ένα λυπημένο δέντρο. Ακόμα και τα παιδιά, που τις άλλες μέρες έτρεχαν στις αυλές και τις αλάνες, έξω από την εκκλησία ήταν πολύ σοβαρά και κατευθύνονταν βιαστικά στα σπίτια τους, για να διαβάσουν τα μαθήματα της Δευτέρας.\nΈτσι περνούσε ο καιρός στο χωριό, βαρετά και μελαγχολικά. Στο μεταξύ, το έλατό μας μεγάλωσε. Πήρε ύψος, τα φυλλώματά του πύκνωσαν, τα κλαδιά του μάκρυναν και θέριεψαν κι ο κορμός του δυνάμωσε. Ήλπιζε ότι τώρα, που πήρε μπόι, κάποια σημασία θα του έδιναν οι άνθρωποι, αλλά τίποτα. Μάταιος κόπος. Κανένας δεν ασχολούνταν μαζί του.\nΏσπου μπήκε ο χειμώνας. Τα παιδιά άρχισαν να φοράνε μάλλινα πουλόβερ και οι νοικοκυρές να ψήνουν όλο και περισσότερα γλυκά. Οι κάτοικοι, με δώρα στα χέρια, βιαστικοί, έμπαιναν στα σπίτια τους για να ζεσταθούν. Από τις καμινάδες των τζακιών έβγαινε καπνός και μυρωδιά από κάστανα. Όλη αυτή η αναταραχή και η κίνηση για κάποιον λόγο παρηγορούσε το δέντρο μας. Σιγά – σιγά έφταναν τα Χριστούγεννα.\nΕκείνη τη μέρα, ξύπνησε από τις μελωδίες των παιδιών. Έκαναν πρόβες για τη χριστουγεννιάτικη γιορτή στον πρόναο της εκκλησίας. «Αλληλούια, αλληλούια», τραγουδούσαν με τις όμορφες φωνές τους. Το έλατο χαιρόταν να τα ακούει.\nΌμως εκείνη τη στιγμή, είδε μπροστά του, στον δρόμο, να περνάνε άνθρωποι με κομμένα έλατα στα χέρια. Το δέντρο τρόμαξε. Δεν το ένοιαζε τώρα η μοναξιά, μόνο σκεφτόταν: «Λες να με κόψουν και μένα; Τι κακό είναι αυτό που βρήκε τα έλατα; Τι κακό θα βρει κι εμένα;»\nΜες στην αγωνία πέρασε εκείνο το απόγευμα το δεντράκι μας. Όμως το βράδυ, κοιτάζοντας τα παράθυρα των γύρω σπιτιών, η αγωνία του μετατράπηκε σε ζήλια. Όλα τα έλατα στολισμένα και φωτισμένα με τα γιορτινά τους λαμπάκια, έλαμπαν από τα παράθυρα των σπιτιών μέσα στη νύχτα, προσφέροντας ασφάλεια στους αργοπορημένους περαστικούς. «Τι όμορφα που τα στόλισαν! Ας με έκοβαν και μένα, αν ήταν να με στολίσουν έτσι!», σκέφτηκε το έλατο.\nΣε δυο μέρες έφταναν τα Χριστούγεννα. Είχαν αρχίσει οι σχολικές διακοπές. Τα παιδιά χαρούμενα τραγουδούσαν στους δρόμους: «Γιορτινά τραγούδια ηχούνε…».\nΚαι το δέντρο μας μελαγχολικό στεκόταν ακίνητο και παρατηρούσε τις ετοιμασίες. Ώσπου…\nΕκείνη τη μέρα, το απόγευμα ένα χέρι άγγιξε το κορμό του δέντρου μας. Ήταν ένα κοριτσάκι, η Μαρία, η κόρη του παπα–Αργύρη. «Ήρθε η ώρα να σε στολίσουμε και σένα, τι λες;», είπε και του κρέμασε κάποιες κατακόκκινες μπάλες στα κλαδιά. «Θα είσαι το αστέρι που θα οδηγήσει τους ανθρώπους στην εκκλησία, μέσα στη νύχτα των Χριστουγέννων. Κι άλλα παιδιά μαζεύτηκαν γύρω από τη Μαρία. Μέσα στα γέλια, καθάρισαν το έλατο από τα χιόνια, κρέμασαν στα κλαδιά του χρωματιστές μπάλες και το στόλισαν με άσπρες γιρλάντες.\n«Και τώρα το πιο σημαντικό», φώναξε η Μαρία σε όλους τους φίλους της. Έβγαλε από ένα κουτί τα χριστουγεννιάτικα φωτάκια. Με τη βοήθεια όλων τα πέρασε δυο–τρεις γύρες από το δέντρο μας. «Έτοιμο!», ζητωκραύγασαν τα παιδιά και άρχισαν να τραγουδάνε: «Ω, έλατο, ω, έλατο, μ’ αρέσεις πώς μ’ αρέσεις…»! Το δέντρο μας ένιωθε πιο χαρούμενο από ποτέ. Τόση ευτυχία δεν μπορούσε ποτέ του να τη φανταστεί! Το όνειρό του είχε γίνει πραγματικότητα. Συγκινημένο, άρχισε να κουνάει τα κλαδιά του στο ρυθμό του τραγουδιού.\nΉταν ξημερώματα 25ης Δεκεμβρίου. Μέσα στο σκοτάδι, άνθρωποι ντυμένοι τα καλά τους, έκλεισαν τις πόρτες των σπιτιών τους και κατευθύνθηκαν προς την εκκλησία. Από μακριά, έβλεπαν το φωτισμένο δέντρο στην αυλή της εκκλησιάς και ένιωθαν μια ζεστασιά. Ανοίγοντας την αυλόπορτα, στέκονταν για λίγο να το καμαρώσουν και έπειτα έμπαιναν στον ναό νιώθοντας ήδη μια γαλήνη. Και το δέντρο μας στολισμένο, φωτεινό και καταχαρούμενο σίγουρα αν είχε ανθρώπινη φωνή θα διαλαλούσε δυνατά: «Ελάτε, ελάτε, ξημέρωσαν Χριστούγεννα! Η εκκλησιά σας περιμένει! Από ‘δω! Από ‘δω!»\nΣε λίγο θα άρχιζε η Θεία Λειτουργία. Σε λίγο ο Χριστός θα ξαναγεννιόταν στις καρδιές των ανθρώπων.\nΟι Ταξιάρχες και τα Αγγελικά Τάγματα


Παραπολιτικά | Σαν Σήμερα: 13 Δεκεμβρίου\nΠΟΛΙΤΙΣΜΟΣ, 13.12.2016 09:00 |\nΠοια σημαντικά γεγονότα συνέβησαν σαν σήμερα στην Ελλάδα και τον κόσμο;\n1943: Το πρωί της Δευτέρας 13 Δεκεμβρίου, οι Ναζί κατακτητές συγκεντρώνουν όλο τον πληθυσμό στην κεντρική πλατεία και οδηγούν τους άντρες άνω των 13 ετών σε μια επικλινή τοποθεσία, που ονομαζόταν «Ράχη του Καπή», ενώ τα γυναικόπαιδα τα κλειδώνουν στο σχολείο. Στη ράχη του Καπή εκτυλίσσεται τις πρώτες μεταμεσημβρινές ώρες η τραγωδία, που οδήγησε σχεδόν όλο τον άρρενα πληθυσμό των Καλαβρύτων στο θάνατο. Με ριπές πολυβόλων οι Γερμανοί εκτελούν τους συγκεντρωμένους, γύρω στους 800 ανθρώπους. Μόνο 13 Καλαβρυτινοί σώζονται και αυτοί επειδή έχουν καλυφθεί από τα πτώματα των συμπολιτών τους και οι Γερμανοί τους θεωρούν νεκρούς. Το σήμα για την εκτέλεση δίνεται με φωτοβολίδα από το κέντρο των Καλαβρύτων.\n2002: Η Κύπρος εντάσσεται στην Ευρωπαϊκή Ένωση, μαζί με άλλες εννέα χώρες. Οι 15 ηγέτες αποφασίζουν, επίσης, την υπό όρους ημερομηνία έναρξης διαπραγματεύσεων με την Τουρκία, το Δεκέμβριο του 2004. Όσον αφορά στο πολιτικό πρόβλημα της Κύπρου, δεν υπάρχει καμία πρόοδος, λόγω της αδιαλλαξίας και των υπεκφυγών της τουρκοκυπριακής πλευράς. Απόλυτη ικανοποίηση επικρατεί στην κυβέρνηση για τα αποτελέσματα της Συνόδου Κορυφής στην Κοπεγχάγη.\n1989: Γεννιέται η Αμερικανίδα τραγουδίστρια Taylor Swift. Από τα πρώτα της βήματα το 2004 μέχρι σήμερα έχει καταπλήξει τον κόσμο με το μοναδικό της ταλέντο, όχι μόνο ως τραγουδίστρια αλλά και ως τραγουδοποιός και ηθοποιός. Μέχρι στιγμής έχει 572 υποψηφιότητες και έχει κερδίσει 275 βραβεία, καταρρίπτοντας κάθε ρεκόρ.\n1967 : Γεννιέται ο Αμερικάνος ηθοποιός, τραγουδιστής, συγγραφέας και κωμικός παραγωγός, Jamie Foxx. Ξεκίνησε την καριέρα του το 1992 και η πιο σημαντική του διάκριση είναι το Όσκαρ Α’ Ανδρικού Ρόλου, η Χρυσή σφαίρα και το Βραβείο από τη Βρετανική Ακαδημία Κινηματογράφου.


Vintage love Story: Όταν ο μεγαλοεφοπλιστής Μαυρολέων παντρεύτηκε την καλλονή Μπάρμπαρα Καρρέρα & ανακάλυψαν το Πόρτο Χέλι! | eirinika.gr\nΤετάρτη, 23 Σεπτεμβρίου | 23:15\nVintage love Story: Όταν ο μεγαλοεφοπλιστής Μαυρολέων παντρεύτηκε την καλλονή Μπάρμπαρα Καρρέρα & ανακάλυψαν το Πόρτο Χέλι!\nΗ Μπάρμπαρα Καρρέρα ήταν ένα από τα πιο sexy κορίτσια τα οποία εμφανίστηκαν ποτέ σε ταινίες με πρωταγωνιστή τον πράκτορ 007. Μια χυμώδης γυναίκα με τέλειες αναλογίες, πλούσια μαύρα μακριά μαλλιά και αισθησιακό βλέμμα.\n26 Αυγούστου 2015 - 9:01μμ\nΗ Καρρέρα με καταγωγή από την Νικαράγουα αποτελούσε θέμα συζήτησης στα διεθνή media στα τέλη της δεκαετίας του '80. Κάποιοι προσπαθούσαν να συγκρίνουν την Μπάρμπαρα με την Μπιάνκα Τζάγκερ. Οι δύο γυναίκες είχαν κοινή καταγωγή. Είχαν ξεκινήσει άγνωστες από την ιδιαίτερα τότε ταλαιπωρημένη χώρα της Νοτίου Αμερικής για να κατακτήσουν ολόκληρο τον πλανήτη. Σε αυτό βέβαια πέρα από τα ικανότητές τους σε επαγγελματικό επίπεδο βοήθησαν και οι προσωπικές τους επιλογές. Η Μπιάνκα παντρεύτηκε τον αρχηγό των "Rolling Stones" Μικ Τζάγκερ και η Μπάρμπαρα τον Έλληνα εφοπλιστή Νίκι Μαυρολέων.\nΟ Μπλούη και η ιδιόκτητη περιοχή\nΤο Πόρτο Χέλι από ψηλά\nΟι εποχές τότε ήταν διαφορετικές. Οι Έλληνες μεγαλοεφοπλιστές όπως ο πατριάρχης της οικογένειας Μαυρολέων, Μπλούη αγόραζε ιδιόκτητες περιοχές σε εξωτικά νησιά και το "άγνωστο" Πόρτο Χέλι. Εικοσιπέντε χρόνια πριν η περιοχή δεν "έλεγε" κάτι το ιδιαίτερο στους έλληνες ισχυρούς του χρήματος. Οι πλοιοκτήτες και μεγαλοεπιχειρηματίες προτιμούσαν να αγοράσουν πολυτελή διαμερίσματα στην Park Lane και την Belgravia του Λονδίνου, λαμπερά οροφοδιαμερίσματα σε χρυσούς ουρανοξύστες του Μανχάταν ή βίλλες στο Westchester και τα Hamptons. Ο Μπλούη Μαυρολέων υπήρξε ένας από τους πρώτους οι οποίοι αγόρασαν γη στην όμορφη περιοχή της Πελοποννήσου. Η γιαγιά Γερτρούδη θυμάται ότι η αγορά αυτή είχε λάβει μυθικές διαστάσεις. Κανείς δεν μπορούσε να πλησιάσει εκεί εκτός αν αποτελούσε μέλος της παρέας του οικοδεσπότη ή προσωπικότητα του διεθνούς τζετ-σετ.\nΟι Νιάρχοι, οι Γκίννες, η Μπάρμπαρα\nΟι μεγαλύτερες προσωπικότητες της διεθνούς επιχειρηματικής και κοινωνικής ζωής επισκέπτονταν την ιδιόκτητη έκταση. Τα παιδιά του μεγιστάνα Σταύρου Νιάρχου οι Φίλιππος και Σπύρος περνούσαν με ταχύπλοα από την Σπετσοπούλα στο Πόρτο Χέλι. Οι Νιάρχοι διατηρούσαν στενή σχέση με τον Νίκι Μαυρολέοντα. Ο Νίκι όπως και οι Φίλιππος-Σπύρος αλλά και ο πρόωρα χαμένος Κωνσταντίνος υπήρξαν μεγάλοι playboys. Οι ωραιότερες γυναίκες του διεθνούς τζετ σετ είχαν περάσει από το κρεβάτι τους εκείνη την εποχή. Ο Φίλιππος και ο Σπύρος παντρεύτηκαν τελικά τις πάμπλουτες ξαδέλφες Γκίννες.\nΤο κυνηγητό των paparazzi\nΟι ξανθιές εντυπωσιακές γόνοι της οικογένειας Γκίννες (των τραπεζών και της διεθνούς ζυθοποιίας) βρίσκονταν στο στόχαστρο της παγκόσμιας επικαιρότητας. Οι γόνοι Γκίννες παντρεύτηκαν τους δύο γυιούς του Έλληνα κροίσου. Το όλο story έμοιαζε μυθικό. Οι φωτογράφοι κυνηγούσαν τότε την Καρρέρα με τα αποκαλυπτικά μπικίνι.\nΗ star πρωταγωνιστούσε σε ταινίες περιπέτειας και βέβαια υπήρξε ένα από τα πλέον πολυσυζητημένα κορίτσια των ταινιών Τζέιμς Μπόντ ("Never say never again"). Ο άτακτος Νίκι πίστευε ότι είχε "ανακαλύψει" την γυναίκα της ζωής του. Αργότερα χώρισαν. Πριν πολλά χρόνια όμως ο διεθνής Τύπος αντιμετώπιζε το ζευγάρι - ειδικά όταν εμφανίζονταν σε parties στο Λος Άντζελες, στα νησιά της Καραϊβικής, τις παραλίες του Μεξικού ή τη Νότιο Γαλλία-κάτι σαν το ζεύγος Μπράντλεϊ Κούπερ - Ιρίνα Σέικ.\nΗ Καρολίνα και η δολοφονία του Κάρλος\nΩραίες γυναίκες ισχυροί εφοπλιστές ένα υπέροχο τοπίο. Ακόμα και η πριγκίπισσα Καρολίνα του Μονακό δεν μπορούσε να αντισταθεί στην γοητεία του Πόρτο Χέλι. Η Καρολίνα αγάπησε την περιοχή από τα νεανικά της ακόμα χρόνια όταν την φιλοξενούσαν οι Νιάρχοι στην Σπετσοπούλα. Τώρα πλέον επισκέπτεται τις Σπέτσες και το Πόρτο Χέλι με την πριγκιπική θαλαμηγό "Pacha III". Ο Μαυρολέων πούλησε την περιοχή μετά από ένα τραγικό συμβάν. Ο αγαπημένος του γυιός Κάρλος ο ωραίος ατρόμητος, ασυμβίβαστος Κάρλος ο οποίος πολεμούσε στο πλευρό των Μουτζαχεντίν βρέθηκε δολοφονημένος στο δωμάτιο ξενοδοχείου στο Πεσαβάρ του Πακιστάν. Στο μπράτσο του ήταν καρφωμένη μια σύριγγα.\nΣτην Σαρδηνία με τον Ρόμπι\nΑπό αριστερά: Αλέξης Βέλλερ, Καρολίν Σόιφλε, Ρόμπι Γουίλιαμς και η σύζυγός του Αϊντα Γουίλιαμς.\nΑφήνω πίσω μου το παρελθόν. Η σκέψη «πετάει» σε μιά από τις πλέον κοσμοπολίτικες περιοχές του πλανήτη. Το Porto Cervo είναι γεμάτο από πολυεκαττομυριούχους, big stars πανέμορφες γυναίκες με εντυπωσιακά ρούχα και πανάκριβα μπιζού. Το κατάλληλο spot στη μαγευτική Σαρδηνία για να ανοίξει μιά ακόμα μπουτίκ του παγκοσμίου φήμης οίκου κοσμημάτων Chopard. Στο πλευρό της Καρολίν Σόιφλε ο διάσημος τραγουδιστής Ρόμπι Γουίλιαμς και η σύζυγός του Αϊντα. Λίγες βδομάδες πρίν η Αλεσσάντρα Αμπρόσιο και η Ανα-Μπεατρίς Μπάρος οι οποίες φωτογραφίζονται συνέχεια με κοσμήματα Chopard πέρασαν από την Σαρδηνία. Τις τελευταίες μέρες τα δύο top models κάνουν διακοπές μαζί με τους συντρόφους τους στη Μύκονο.


Κωνσταντίνος Καντακουζηνός® since 1347: Εθνικός Ύμνος reloaded\nΤο παρόν ιστολόγιον με υπερηφάνεια παρουσιάζει τον νέον Εθνικόν Ύμνον της Ελλάδος (ο παλαιός, που καθιερώθη το 1865, έφαγε τα ψωμιά του - και τα ψωμιά μας).\nΠρόκειται για την τρίτην στροφήν (ξεκινά στο 02:40) του άσματος Recovery Position (=Θέσις ανανήψεως) του συγκροτήματος Piano Magic:\nΑντιγράφω εδώ τους στίχους του νέου Εθνικού μας Ύμνου προς χρήσιν των απανταχού Ελληνοπαίδων:\nI've broken into France\nI've stolen into Spain\nI’ve been thrown out of Italy\nAnd I’ll be thrown out again\nΕιμί Κωνσταντίνος ο Διονύσιος Σολωμός reloaded και άρτι ωλοκλήρωσα.\nΤάδε έφη Κωνσταντίνος Καντακουζηνός περί ώραν 1:18:00 π.μ.\nμνήσθητί μου: Ελλάς, μουσική\nConko 29 Σεπτεμβρίου 2011 - 1:38 π.μ.\nΕις στάσιν προσοχής, αποτίω χαιρετισμόν, η παλάμη κάθετος εις το μέσον του ους ,με στολήν 3Β (αυτήν είχα πρόχειρη κατά το αποτυχημένον clubbing της σήμερον).\nΠριγκιπαί αι Τιμαί.\nασωτος γιος 29 Σεπτεμβρίου 2011 - 8:34 π.μ.\nκαι αυτο εδω το τραγουδι του ελληνα απο δω και περα\ntovenito 29 Σεπτεμβρίου 2011 - 12:29 μ.μ.\nπιστεύω πως είναι τέλειο για τραγούδι εισόδου στη δεξίωση που θα ακολουθήσει του μυστηρίου!\nΚωνσταντίνος Καντακουζηνός 29 Σεπτεμβρίου 2011 - 7:13 μ.μ.\nΑγαπητέ Conko, η στρατιωτική στολή 3B είναι αυτό που λέει και η λέξις: πολύ δεύτερη.\nΑγαπητέ άσωτε, ομοίως: το άσμα υποδηλοί μπασκλασαρίαν και εμείς την αποφεύγουμε.\nΑγαπητέ tovenito, ακολουθώ+γενική; Τς τς τς... +δοτική είναι το ορθόν - δέχομαι το πολύ αιτιατικήν.\nΕλπίζω έως τον γάμον μας να έχετε μάθει πέντε βασικά πράγματα (αρχαιοελληνικήν σύνταξιν, βυζαντινήν ιστορίαν, κλασικήν μουσικήν, μαγειρικήν, γκόσιπ).\napos 29 Σεπτεμβρίου 2011 - 11:42 μ.μ.\nmajestad, εξαιρετικόν. Εδώ που τα λέμε το άλλο είχε κουράσει. Και αυτός ο Σολωμός, καλός δεν λέω. Αλλά 1,5 αιώνα με το ίδιο τραγούδι? Δεν βλέπει τι κάνουν οι από(β)λυτες ελληνίδες σταρ?\nΑνώνυμος 30 Σεπτεμβρίου 2011 - 1:19 π.μ.\nΘα μπορούσα να σχολιάσω το γεγονός ότι δεν είναι στα ελληνικά αλλά και πάλι αν ζητήσεις από έναν 15χρονο να σου πει τι λέει αυτός του Σολωμού το πιο πιθανόν είναι να μην ξέρει τους στίχους ή να μην ξέρει τον Σολωμό...\nοπότε υποκλίνομαι στους νέους στίχους και τον ρεαλισμό τους!\nMana 30 Σεπτεμβρίου 2011 - 9:08 π.μ.\nΜεγαλειότατε υποκλίνομαι. είναι πολύ ωραίο.\nΚωνσταντίνος Καντακουζηνός 30 Σεπτεμβρίου 2011 - 10:38 μ.μ.\nΑγαπητέ apos, ο Σολωμός είναι εντελώς υπερεκτιμημένος:\nΈκανε διεθνή καριέρα (εκτός από την Ιταλία);\nΠόσα εξώφυλλα έχει κάνει;\nΠόσες εκπομπές έχει παρουσιάσει; Κανένα;! Καμία;! Ε τότε τι μας κουνιέται;\nΑγαπητέ vassiliotales, νομίζω ότι πρέπει να επανεκδοθεί το έργον του Σολωμού σε greeklish.\nΑγαπητή Μάνα, και εμένα μου αρέσει πάρα πολύ, αλλά όσες φορές το βάζω να το ακούσουν άλλοι δεν βλέπω τον ανάλογον σεβασμόν.\nΑθηνά... 1 Οκτωβρίου 2011 - 10:00 μ.μ.\nΤύφλα να έχουν τα remix των\nWow & Flute, Άνακτα!\nPiciFriki 2 Οκτωβρίου 2011 - 1:31 μ.μ.\nο φοίβος που είναι;\nΚωνσταντίνος Καντακουζηνός 4 Οκτωβρίου 2011 - 12:41 π.μ.\nΑγαπητή Αθηνά, το συγκεκριμένον, αν και δεν είναι remix, είναι wow!\nΑγαπητέ PiciFriki, σας ευχαριστώ πολύ που ανασύρατε από τα βάθη των παιδικών μου αναμνήσεων το πρόσωπον τούτο.


Αλλάζει πρόσωπο - Footballleague News\nΙούλιος 17, 2017 (23:17)\nΤον επόμενο σταθμό της καριέρας τους έχουν βρει ήδη 10 ποδοσφαιριστές της Σπάρτης.\nΈφεση ώστε να πάρει άδεια σε δεύτερο βαθμό κατέθεσε τη Δευτέρα (17/07) η Σπάρτη και μέχρι να γίνει γνωστή η απόφαση της επιτροπής δεν αναμένονται κινήσεις. Αυτό σημαίνει ότι και η τρέχουσα εβδομάδα θα κυλήσει χωρίς ανακοινώσεις για τους «κυανέρυθρους». Το μόνο δεδομένο είναι ότι η ομάδα της Λακωνίας δεν θα έχει καμία σχέση με την περσινή. Και αυτό γιατί ήδη 10 ποδοσφαιριστές του περσινού ρόστερ έχουν βρει ήδη τον επόμενο σταθμό της καριέρας τους.\nΣυγκεκριμένα, πλην του Μελίσσα που γύρισε στον ΠΑΟΚ έκλεισαν αλλού οι: Κοτσαρίδης (Διγενής Ορόκλινης), Παπαχρήστος (Παναιγιάλειος), Αναστασάκος (Εν. Πελλάνας Καστορείου), Σιώπης (ΟΦΗ), Αναστασόπουλος (Τρίκαλα), Γιαννίτσης (Τρίκαλα), Κραβαρίτης (Απόλλων Λάρισας), Μπουντόπουλος (Τρίκαλα), Φράγκος (Λαμία).\nLast modified onΔευτέρα, 17 Ιούλιος 2017 23:31\nΑπορρίφθηκε του Αναστασάκου\nΕνεργοποίηση για Ρόκα!\nΞέσπασμα Σάμι στον Εργοτέλη!\n«Πάστορας για να επιβιώσει ο Ουάνγκα»\n«Θα σημάνει το τέλος της Παναχαϊκής»\nMore in this category: « Βρήκε ομάδα ο Αναστασάκος Τη Δευτέρα η έφεση της Σπάρτης »


Ανησυχητικά Χαρακτηριστικά Του Νεογέννητου Που Είναι Απολύτως Φυσιολογικά - Τα 2 πράγματα που πρέπει να γνωρίζετε\nΕγκυμοσύνη και τοκετός | Κέντρο Γυναικολογίας\nΑρχική » Υπηρεσίες » Εγκυμοσύνη και τοκετός\nKαμία άλλη σχεδόν περίοδος της ζωής μας δεν είναι τόσο έντονη, και δεν επιφέρει τόσες αλλαγές όσο η εγκυμοσύνη και η γέννηση των παιδιών μας. Μερικές φορές η εγκυμοσύνη ξεκινάει με αμφιλεγόμενα συναισθήματα. Από τη μια μεριά υπάρχει η απέραντη χαρά της προσμονής και από την άλλη η ανασφάλεια για το αν θα καταφέρουμε να ανταποκριθούμε στις μελλοντικές απαιτήσεις. Και δεν εννοούμε μόνο τις αναπόφευκτες αλλαγές στη συντροφική σχέση και το επάγγελμά μας, αλλά και την ανησυχία για το σώμα μας. Τέτοια συναισθήματα είναι απολύτως φυσιολογικά και δεν παρουσιάζονται μονάχα στην πρώτη εγκυμοσύνη. Αυτό όμως που καθιστά τόσο μοναδική κάθε εγκυμοσύνη είναι ότι κάποια στιγμή προκύπτει ένα βαθύ αίσθημα αγάπης και στοργής για το αγέννητο ακόμα παιδί, ένα αίσθημα αυτοπεποίθησης και εσωτερικής γαλήνης. Εσείς η ίδια θα αντιλαμβάνεστε τι είναι καλό για εσάς και το παιδί σας, και θα αισθανθείτε σιγουριά και ασφάλεια μόνο όταν υπάρχει κάποιος που συμμερίζεται τις ιδέες σας και είναι διατεθειμένος να δει τον κόσμο με τα δικά σας μάτια. Αποτελεί ύψιστη προτεραιότητά μας να σας προσφέρουμε αυτό το αίσθημα σιγουριάς και ασφάλειας κατά τη διάρκεια της εγκυμοσύνης και του τοκετού του παιδιού σας.\nΤο φάσμα των υπηρεσιών μας:\nΥπερηχογραφήματα κατά την εγκυμοσύνη\nΤρισδιάστατο και τετραδιάστατο (3D/ 4D) υπερηχογράφημα\nΈγχρωμο Doppler υπερηχογράφημα (ειδική εξέταση των αρτηριακών αγγείων μητέρας και παιδιού)\nΗ μέτρηση της αυχενικής διαφάνειας είναι μια εξέταση υπερήχων η οποία μας επιτρέπει να υπολογίσουμε τον κίνδυνο χρωμοσωμικών ανωμαλιών στον οργανισμό του παιδιού. Μεταξύ της 11ης και 14ης εβδομάδας εγκυμοσύνης γίνεται ορατή στην περιοχή του παιδικού αυχένα μια συγκέντρωση υγρού η οποία μπορεί να είναι αυξημένη σε περίπτωση μιας χρωμοσωμικής διαταραχής (π.χ. της ύπαρξης ενός επιπρόσθετου χρωμόσωματος 21, ονομαζόμενη και τρισωμία 21 ή σύνδρομο Down), αλλά επίσης και στην περίπτωση μιας καρδιακής ανωμαλίας ή μιας λοίμωξης του παιδιού.\nΗ μέτρηση της αυχενικής διαφάνειας δεν είναι βέβαια διαγνωστικό τεστ αλλά μια εξέταση κατά την οποία διεξάγεται ένας υπολογισμός κινδύνου. Αποτέλεσμα της εξέτασης δεν είναι λοιπόν να διαπιστώσουμε αν το παιδί έχει πραγματικά μια χρωμοσωμική ανωμαλία ή όχι, αλλά προκύπτει μια τιμή η οποία προσδιορίζει τον κίνδυνο της ύπαρξης μιας τέτοιας ανωμαλίας.\nΌσο μεγαλύτερη είναι η ηλικία της μητέρας, τόσο μεγαλύτερος και ο κίνδυνος χρωμοσωμικής ανωμαλίας του παιδιού. Γι’ αυτό το λόγο στον υπολογισμό του κινδύνου συμπεριλαμβάνεται και η ηλικία της μητέρας.\nΕπιπλέον, υπάρχουν δύο ορμόνες στο αίμα της μητέρας (ελεύθερη β-χοριακή γοναδοτροπίνη και πρωτεΐνη PAPP-A), το επίπεδο των οποίων αλλάζει σε περίπτωση χρωμοσωμικών ανωμαλιών. Τα αποτελέσματα της ανάλυσης αίματος συμπεριλαμβάνονται επίσης στον υπολογισμό του κινδύνου.\nΈτσι, στο τέλος της εξέτασης αποκτάμε μια τιμή, η οποία προσδιορίζει τον εξατομικευμένο κίνδυνο για την ύπαρξη μιας χρωμοσωμικής ανωμαλίας. Αυτή η τιμή προκύπτει από την ηλικία της μητέρας, την αυχενική διαφάνεια και την αιματολογική εξέταση.\nΣτην περίπτωση που η έγκυος επιθυμεί να είναι απολύτως σίγουρη αν το παιδί παρουσιάζει μια χρωμοσωμική ανωμαλία ή όχι, πρέπει να διενεργηθεί μια επεμβατική διαγνωστική εξέταση, δηλαδή μια βιοψία τροφοβλάστης (ή λήψη ιστολογικού δείγματος των εμβρυικών κυττάρων του μεταγενέστερου πλακούντα), ή μια αμνιοπαρακέντηση (αναρρόφηση αμνιακού υγρού).\nΟ έλεγχος της αυχενικής διαφάνειας εξυπηρετεί λοιπόν τη λήψη της απόφασης. Αν απ’ αυτόν προκύψει ένας πολύ μικρός κίνδυνος, τότε πολλές γυναίκες αποφασίζουν να μην προχωρήσουν σε μεθόδους επεμβατικής διαγνωστικής. Αν η μέτρηση της αυχενικής διαφάνειας αναδείξει έναν υψηλό κίνδυνο τότε είναι πολύ πιο πιθανόν οι γυναίκες να προχωρήσουν π.χ. σε μια αμνιοπαρακέντηση.\nΑς αναφερθεί επίσης ότι εδώ και λίγο καιρό η μητέρα έχει τη δυνατότητα να κάνει ένα αιματολογικό τεστ με το οποίο μπορεί να διαπιστωθεί αν στο παιδί υπάρχει τρισωμία 21. Και σχετικά με το καινούριο αυτό αιματολογικό τεστ είμαστε ευχαρίστως στη διάθεσή σας για πληροφορίες.\nΏρα επίσκεψης πρόληψης κινδύνου για εγκύους με συνοδευτικές παθήσεις\nΑυτή η ώρα επίσκεψης απευθύνεται σε όλες τις εγκύους που πάσχουν από παθολογικές βασικές ασθένειες οι οποίες κατά τη διάρκεια της εγκυμοσύνης ενδεχομένως να εξελιχθούν διαφορετικά ή οι οποίες πρέπει επίσης να παρθούν υπόψη κατά τη διάρκεια της πρόληψης εγκύων για το λόγο π.χ. ότι απαιτούν τη λήψη συγκεκριμένων φαρμάκων.\nΑν στην περίπτωσή σας υφίσταται π.χ. μια ρευματική πάθηση, μια χρόνια εντερική φλεγμονή ή ένα αυτοάνοσο νόσημα, τότε σε συνεργασία με τον θεράποντα γιατρό σας θα καταστρώσουμε ένα σχέδιο το οποίο θα σας εξασφαλίσει μια σίγουρη και χωρίς επιπλοκές εγκυμοσύνη.\nΗ φροντίδα εγκύων με ύποπτο επίχρισμα ΠΑΠ\nΣε περίπτωση που λίγο πριν την έναρξη ή κατά τη διάρκεια της εγκυμοσύνης προκύψουν από τη λήψη κολπικού επιχρίσματος (επίχρισμα ΠΑΠ), στο πλαίσιο της εξέτασης πρόληψης του καρκίνου, ύποπτα αποτελέσματα τότε είναι απολύτως απαραίτητο να ελέγχεται σχολαστικά το στόμιο και ο τράχηλος της μήτρας καθ’ όλη τη διάρκεια της εγκυμοσύνης.\nΣε μια τέτοια περίπτωση διενεργούμε μια μικροσκοπική εξέταση του στομίου του τραχήλου με το λεγόμενο κολποσκόπιο λαμβάνοντας από την ύποπτη περιοχή του στομίου ένα δείγμα. Αυτό αποτελεί μια μέθοδο για την οποία συνήθως δεν χρειάζεται αναισθησία και δεν υφίσταται κανένας κίνδυνος αποβολής ή πρόωρου τοκετού.\nΣε γενικές γραμμές αποφεύγει κανείς καθετί που έχει σχέση με χειρουργικές επεμβάσεις στο στόμιο της μήτρας μέχρι τη γέννηση του παιδιού, ανησυχητικές διαγνώσεις όμως πρέπει να παρακολουθούνται συστηματικά για να μην υπάρξει ο κίνδυνος να παραβλεφθεί κάτι.\nΟ βελονισμός είναι μια θεραπευτική μέθοδος κατά την οποία, μέσω της εισαγωγής βελόνων σε χαρακτηριστικά σημεία του δέρματος, προκαλείται ο ερεθισμός του σώματος.\nΟ βελονισμός είναι ένας κλάδος της Παραδοσιακής Κινέζικης Ιατρικής και γι’ αυτό είναι πολύ σημαντικό η επιλογή των συγκεκριμένων σημείων βελονισμού να μη γίνει μόνο με κριτήριο τη δοκιμασμένη ένδειξη (εφαρμογή), αλλά σύμφωνα με τα προσωπικά χαρακτηριστικά του κάθε ασθενούς.\nΓι’ αυτό το λόγο πριν από κάθε θεραπεία βελονισμού θα σας κάνουμε λεπτομερείς ερωτήσεις σχετικά με το είδος, τη διάρκεια και την ποιότητα των ενοχλήσεων σας, καθώς και αν υπάρχει κάτι που μετριάζει ή, αντίθετα, χειροτερεύει αυτές τις ενοχλήσεις.\nΠολλές ενοχλήσεις κατά τη διάρκεια της εγκυμοσύνης -είτε πρόκειται για ναυτία και εμετούς εγκυμοσύνης, για κρυολογήματα, πόνους στην πλάτη είτε για οιδήματα- μπορούν να αντιμετωπιστούν αποτελεσματικά με τον βελονισμό.\nΟ προγεννητικός βελονισμός μπορεί να διεξαχθεί τέσσερις εβδομάδες πριν τη γέννηση και βοηθάει αργότερο στην ομαλή διαστολή του στομίου της μήτρας.\nΑν στην περίπτωσή σας έχει π.χ. εμφανιστεί ένας σακχαρώδης διαβήτης εγκυμοσύνης, ή οι ενοχλήσεις από τις καούρες ή τη δυσκοιλιότητα κατά την εγκυμοσύνη είναι πολύ έντονες σας συμβουλεύουμε ευχαρίστως πληροφορίες για τον τρόπο που μπορείτε να αντιμετωπίσετε μόνες σας τις ενοχλήσεις αυτές μέσω της αλλαγής των διατροφικών συνηθειών σας.\nΣτην ομοιοπαθητική ιατρική χρησιμοποιούνται σύμφωνα με την αρχή της ομοιότητας υπερ-αραιωμένα και δυναμοποιημένα (μέσω κρούσης) φάρμακα. Αυτό σημαίνει ότι επιλέγεται ένα φάρμακο το οποίο προκαλεί παρόμοια συμπτώματα ασθένειας με εκείνα από τα οποία υποφέρετε. Κατ’ αρχήν θα καταγράψουμε το πλήρες ιατρικό ιστορικό σας ώστε να βρούμε το κατάλληλο φάρμακο για τα συμπτώματά σας.\nΈτσι πολλές ενοχλήσεις κατά τη διάρκεια της εγκυμοσύνης αντιμετωπίζονται εξαιρετικά καλά χωρίς να εξέθετε τον εαυτό σας ή το παιδί σας σε κίνδυνο.\nΠώς αναπτύσσεται το παιδί μου;\nΗ εγκυμοσύνη αρχίζει με την γονιμοποίηση του ωαρίου. Αυτό συμβαίνει κατά τη χρονική στιγμή της ωορρηξίας η οποία μπορεί από γυναίκα σε γυναίκα να διαφέρει, λαμβάνει όμως συνήθως χώρα μεταξύ της 12ης και 15ης μέρας του κύκλου. Το γονιμοποιημένο ωάριο εμφυτεύεται στο τοίχωμα της κοιλότητας της μήτρας και η περίοδος διακόπτεται.\nΗ πρώτη ένδειξη εγκυμοσύνης είναι συνήθως η διακοπή της περιόδου. Υπάρχουν όμως και γυναίκες οι οποίες νιώθουν μια ευαισθησία στο στήθος τους, αλλάζει η γεύση και η οσμή τους, και μερικές φορές έχουν ήδη αρχίσει να αισθάνονται ναυτία και να έχουν τάση για εμετό. Αυτές οι επιπρόσθετες ενδείξεις μπορούν ενδεχομένως να παρουσιαστούν, δεν είναι όμως αναγκαίο.\nΌταν σταματήσει η περίοδος, οι περισσότερες γυναίκες κάνουν ένα τεστ εγκυμοσύνης στο σπίτι. Αυτά τα τεστ μπορεί να τα αγοράσει κανείς στο φαρμακείο ή σε ένα κατάστημα καλλυντικών και φαρμάκων.\nΑν το τεστ είναι θετικό κανονίστε απλά ένα ραντεβού μαζί μας.\nΤι σας συνιστούμε επιπλέον;\nΉδη από τη στιγμή που θα επιθυμήσετε να κάνετε παιδί σάς συνιστούμε την συμπληρωματική λήψη φολικού οξέος. Το φολικό οξύ παίζει σημαντικό ρόλο στην μίτωση (διαίρεση κυττάρων) και στην ανάπτυξη, και βοηθάει να αποφεύγονται ανωμαλίες ειδικά στην διάπλαση του νευρικού συστήματος του παιδιού σας.\nΑπό την εκδήλωση επιθυμίας για παιδί μέχρι την 12η εβδομάδα εγκυμοσύνης σάς συνιστούμε τη λήψη φολικού οξέως σε δοσολογία των 800 mg ημερησίως. Ο πιο εύκολος τρόπος γι’ αυτό είναι ένα παρασκεύασμα φολικού οξέος. Στο φαρμακείο ή σε κατάστημα καλλυντικών και φαρμάκων μπορείτε να βρείτε πολυάριθμα προϊόντα διαφορετικών εταιριών. Όσον αφορά την διατροφή, πλούσιες πηγές φολικού οξέως είναι μεταξύ των άλλων η σαλάτα του αγρού, το σπανάκι, η λαχανίδα, τα μπιζέλια, οι πατάτες και τα σπαράγγια.\n5η – 8η εβδομάδα\nΤι γίνεται με το παιδί μου;\nΜεταξύ της 5ης και 6ης εβδομάδας εγκυμοσύνης διαμορφώνεται το κυκλοφορικό σύστημα του εμβρύου. Στον υπέρηχο γίνεται ορατός ο καρδιακός παλμός.\nΜέχρι το τέλος της 8ης εβδομάδας μπαίνουν οι βάσεις για το νευρικό σύστημα και τα αισθητήρια όργανα. Χεράκια και ποδαράκια είναι ήδη διακριτά και το έμβρυο έχει ύψος περίπου 16-24 χιλ.\nΤι γίνεται με μένα;\nΣε πολλές γυναίκες αρχίζει τώρα η ναυτία, και κάποιες φορές οι εμετοί. Επίσης κουράζονται εύκολα και αισθάνονται εξάντληση.\nΜεταξύ της 6ης και της 10ης εβδομάδας γίνεται συνήθως η πρώτη επίσκεψη στον ή στην γυναικολόγο κατά τη διάρκεια της εγκυμοσύνης.\nΕμείς θα κάνουμε μαζί σας μια διεξοδική συζήτηση για τις ασθένειες σας , καθώς και αυτές από τις οποίες, ενδεχομένως, πάσχουν κάποια μέλη της οικογένειάς σας. Θα σας ρωτήσουμε τι εξέλιξη είχαν οι προηγούμενες εγκυμοσύνες σας, καθώς και γενικότερα π.χ. για αλλεργίες, παλιές χειρουργικές επεμβάσεις κλπ.\nΓια να διαπιστώσουμε ότι είστε έγκυος διεξάγουμε ένα υπερηχογράφημα.\nΣτην αρχή της εγκυμοσύνης ελέγχονται μέσω λήψεων αίματος και τα κάτωθι:\nΚαθορισμός ομάδα αίματος\nΑνίχνευση αντισωμάτων ομάδας αίματος\nΤεστ για HIV (μετά από σχετική ενημέρωση)\nΓια όλες τις ερωτήσεις που έχετε σχετικά μ’ αυτές τις εξετάσεις θα σας δώσουμε ευχαρίστως προσωπικώς απαντήσεις.\nΤι θα σας συνιστούσαμε επιπρόσθετα:\nΕξέταση αίματος για ανίχνευση αντισωμάτων ενάντια στην τοξοπλάσμωση\nΤο τοξόπλασμα (Toxoplasma gondii) είναι ένα ενδοκυττάριο παράσιτο που μπορεί να μεταδοθεί μέσα από μολυσμένες τροφές, όπως π.χ. κακοπλυμένη σαλάτα, ωμό κρέας και ωμό ψάρι. Ο πιο συχνός τρόπος μετάδοσης είναι μέσω μολυσμένων κοπράνων γάτας. Το 50 % των γυναικών διαθέτουν αντισώματα ενάντια στο τοξόπλασμα και έτσι είναι προστατευμένες από μια σχετική λοίμωξη κατά την εγκυμοσύνη.\nΣτη μητέρα η λοίμωξη με τοξόπλασμα προκαλεί μόνο ελάχιστα συμπτώματα, όπως ήπια συμπτώματα γριπώδους συνδρομής με ελαφρύ πρήξιμο των λεμφαδένων του λαιμού. Για το παιδί, αντιθέτως, οι επιπτώσεις είναι πολύ πιο σοβαρές. Το τοξόπλασμα μπορεί να βλάψει τον εγκέφαλο και τον αμφιβληστροειδή χιτώνα του παιδιού. Μια λοίμωξη που εκδηλώνεται μέσα στις πρώτες 15 εβδομάδες της εγκυμοσύνης μπορεί γι’ αυτό το λόγο να έχει βαρυσήμαντες συνέπειες.\nΣε περίπτωση λοιπόν λοίμωξης με τοξόπλασμα πρέπει να ξεκινήσει αμέσως μια θεραπεία με αντιβιοτικά.\nΕξέταση αίματος για ανίχνευση αντισωμάτων ενάντια στον κυτταρομεγαλοϊό (CMV)\nCMV είναι το ακρώνυμο του λατινικού ονόματος του κυτταρομεγαλοϊού (Cytomegalievirus). Λοιμώξεις μ’ αυτόν τον ιό είναι η πιο συχνή αιτία για παιδικές ασθένειες με μεταγενέστερες βλάβες. Ο ιός προσβάλλει κυρίως το νευρικό σύστημα, τα νεφρά, το συκώτι και την καρδιά του αγέννητου παιδιού.\nΟ ιός μεταδίδεται μέσω αερομεταφερόμενων σταγονιδίων από άρρωστα βρέφη ή νήπια. Όλες οι σωματικές εκκρίσεις (δάκρυα, σάλιο, ούρα ή γεννητικά εκκρίματα) είναι μολυσματικές. Με επιμελή απολύμανση των χεριών ο κίνδυνος της μόλυνσης μπορεί μεν να μειωθεί, όχι όμως και να αποφευχθεί. Γι’ αυτό το λόγο π.χ. έγκυοι παιδαγωγοί και νηπιαγωγοί αποσύρονται από το χώρο εργασίας τους καθώς διατρέχουν μεγαλύτερο κίνδυνο μετάδοσης.\nΕξέταση αίματος για ανίχνευση αντισωμάτων ενάντια στην πέμπτη νόσο\nΟ παθογόνος μικροοργανισμός της πέμπτης νόσου (ονομάζεται και λοιμώδες ερύθημα) είναι ο ιός πάρβο B19. Η λοίμωξη αυτή δεν πρέπει να συγχέεται με την ερυθρά η οποία προκαλείται από έναν άλλον ιό.\nΤο λοιμώδες ερύθημα μεταδίδεται με αερομεταφερόμενα σταγονίδια από άνθρωπο σε άνθρωπο και προξενεί ένα χαρακτηριστικό κόκκινο εξάνθημα που ξεκινάει από το πρόσωπο και μπορεί να επεκταθεί σ’ όλο το σώμα και στα άκρα. Το εξάνθημα συνοδεύεται συχνά από έντονο κνησμό.\nΤο λοιμώδες ερύθημα προσβάλλει συχνά παιδιά μεταξύ 4 και 10 ετών.\nΣτο έμβρυο η λοίμωξη μπορεί να προκαλέσει αναιμία.\nΣημείωση ως προς την ευεξία σας\nΟ βελονισμός αποτελεί έναν εξαιρετικά καλό τρόπο αντιμετώπισης της ναυτίας της εγκυμοσύνης.\nΠολύ ευχαρίστως σας ενημερώνουμε όμως και για άλλα «γιατροσόφια» κατά των ενοχλήσεων της εγκυμοσύνης, οι οποίες ειδικά τον πρώτο καιρό μπορεί να είναι πολύ επίμονες.\n9η – 12η εβδομάδα εγκυμοσύνης\nΤο παιδί σας εν τω μεταξύ έχει γίνει ένας μικρός άνθρωπος με τακτικό καρδιακό παλμό, στον οποίον όλα έχουν βρει τη σωστή τους θέση. Στον υπέρηχο μπορεί κανείς να αναγνωρίσει ένα ωραίο προφίλ, και να μετρήσει ήδη αν τα χέρια και τα πόδια διαθέτουν αρκετά δάχτυλα.\nΠρος το τέλος του τρίτου μήνα οι ναυτίες, καθώς και το αίσθημα κούρασης αρχίζουν να υποχωρούν. Η μήτρα μεγαλώνει, και ίσως τα παντελόνια σας αρχίσουν να σας σφίγγουν και αναγκάζεστε να τα αντικαταστήσετε με πιο φαρδιά μοντέλα.\n2η προληπτική εξέταση\nΣτο πλαίσιο της πρόληψης καρκίνου, διενεργούμε μια κολπική εξέταση, στο πλαίσιο της οποίας λαμβάνουμε εκ νέου επίχρισμα από το στόμιο της μήτρας ώστε να γίνει ανίχνευση χλαμυδίων.\nΣας εκδίδουμε ένα βιβλιάριο μητέρας (αν το επιθυμούν και οι πατέρες, οι οποίοι ίσως να νιώθουν αδικημένοι, εκδίδουμε ευχαρίστως και ένα βιβλιάριο πατέρα.)\nΣτον υπέρηχο διαπιστώνεται μέσω ακριβούς μέτρησης του εμβρύου για άλλη μια φορά το χρονικό στάδιο της εγκυμοσύνης.\nΜέτρηση της αυχενικής διαφάνειας\n13η – 16η εβδομάδα εγκυμοσύνης\nΓύρω στην 16η εβδομάδα εγκυμοσύνης το έμβρυο έχει σχεδόν 10 εκ. ύψος και το βάρος του κυμαίνεται μεταξύ 75-80 γρ. Αντιλαμβάνεται τώρα τη φωνή σας και σίγουρα χαίρεται όταν σας ακούει να τραγουδάτε κάνοντας ντους. Ακούει την καρδιά σας να χτυπάει και το στομάχι σας να γουργουρίζει.\nΗ κοιλιά διογκώνεται προς τα εμπρός, και η εγκυμοσύνη σας αρχίζει σιγά-σιγά να γίνεται και εξωτερικά εμφανής.\n3η προληπτική εξέταση\nΜετά από όλες τις διαφωτιστικές συζητήσεις που έγιναν κατά τις προηγούμενες επισκέψεις σας έχετε τώρα άπλετο χώρο για ερωτήσεις. Ακολουθούν έλεγχοι της κολπικής χλωρίδας, της αρτηριακής πίεσης, των ούρων και του βάρους σας (όπως άλλωστε και σε κάθε επίσκεψή σας στο γυναικολόγο κατά την εγκυμοσύνη).\n17η – 20η εβδομάδα εγκυμοσύνης\nΤο παιδί σας είναι απασχολημένο κυρίως με την ανάπτυξή του, και εσείς μπορείτε να νιώσετε τις πρώτες κινήσεις του. Από την 18η εβδομάδα (καμιά φορά και νωρίτερα) μπορεί κανείς να διαπιστώσει στον υπέρηχο το φύλο του παιδιού.\nΗ κοιλιά γίνεται όλο και μεγαλύτερη… για τις περισσότερες γυναίκες είναι όμως η καλύτερη περίοδος της εγκυμοσύνης. Ο κοιλιά μεγαλώνει, αλλά δεν είναι ακόμα τόσο μεγάλη ώστε να μην μπορεί να κινηθεί κανείς. Οι περισσότεροι υποψήφιοι πατέρες αυξάνουν τη συμμετοχή τους στο νοικοκυριό, ανοίγουν την πόρτα στις εγκύους συντρόφους τους και τις απαλλάσσουν από το κράτημα της τσάντας… αν είχατε ποτέ την επιθυμία να σας φέρουν το πρωινό στο κρεβάτι, τώρα θα ήταν η κατάλληλη στιγμή για να εκπληρωθεί….\nΗ ναυτία και η κόπωση έχουν συνήθως υποχωρήσει εντελώς, και το απαλό κλότσημα στην κοιλιά σας σάς υπενθυμίζει κάθε τόσο και λιγάκι ότι δεν είσαστε μόνες.\n4. προληπτική εξέταση\nΕκτός από τη σωματική εξέταση διεξάγεται και ένα αναλυτικό υπερηχογράφημα του παιδιού με το οποίο ελέγχεται η ανάπτυξη, η ποσότητα του αμνιακού υγρού, η διάπλαση των οργάνων του παιδιού και πολλά άλλα.\n21η – 24η εβδομάδα εγκυμοσύνης\nΤο παιδί σας βρίσκεται σε συνεχή κίνηση και εξερευνά πολύ προσεκτικά το εσωτερικό της κοιλιάς σας. Πιπιλίζει τον αντίχειρά του, γυρίζει πλευρό, και ενίοτε παίρνει στο χέρι του τον ομφάλιο λώρο.\nΣτις περισσότερες γυναίκες συνεχίζεται η κατάσταση της ανεμελιάς, σε άλλες όμως μπορούν να παρουσιαστούν πεπτικές διαταραχές ή καούρες. Το δέρμα της κοιλιάς τεντώνεται ολοένα και περισσότερο και χρειάζεται καλή φροντίδα.\n5η προληπτική εξέταση\nΕίμαστε στη διάθεσή σας ανά πάσα στιγμή για συμβουλές σχετικά με τον τοκετό, και συζητάμε πρόθυμα μαζί σας για καθετί που θέλετε να μάθετε. Σιγά-σιγά θα πρέπει να αρχίσετε επίσης να σκέφτεστε πού θέλετε να γίνει ο τοκετός.\nΑν θέλετε ένα υπερηχογράφημα 3D/4D για το οικογενειακό άλμπουμ, τώρα θα ήταν η κατάλληλη στιγμή.\n25η – 28η εβδομάδα εγκυμοσύνης\nΕκτός από το γεγονός ότι το παιδί σας εξακολουθεί φυσικά να αναπτύσσεται και να εξερευνά το περιβάλλον, από την 28η εβδομάδα περίπου ανοίγει και τα μάτια του.\nΗ κοιλιά έχει μεγαλώσει τώρα τόσο πολύ που πολλά πράγματα έχουν γίνει περισσότερο κοπιαστικά. Σίγουρα θα έχετε ήδη παρατηρήσει την αυξημένη σας ανάγκη για ούρηση, η δυσπεψία και η καούρες έχουν επιδεινωθεί, πιθανόν να έχουν πρηστεί και τα πόδια σας λόγω κατακράτησης υγρών, κάτι που πρέπει να το παρακολουθούμε επισταμένως.\nΕπίσης, μπορούν να παρουσιαστούν κιρσοί, ραγάδες ή ραβδώσεις στο δέρμα και η πρώτη έκκριση γάλακτος.\nΗ εγκυμοσύνη στην περίοδο αυτή δεν είναι πάντα μόνο ωραία.\n6η προληπτική εξέταση\nΜεταξύ της 24ης και 28ης εβδομάδας διενεργείται, εκτός από τη σωματική εξέταση, και ένα καινούριο τεστ ανίχνευσης αντισωμάτων.\nΑπό την 25η εβδομάδα υποβάλλουμε την έγκυο σε ένα τεστ ανοχής γλυκόζης (OGTT) διότι ο μεταβολισμός της γλυκόζης μπορεί να αλλάξει με αποτέλεσμα, παρά μια υγιεινή και ισορροπημένη διατροφή, το επίπεδο του σακχάρου στο αίμα να είναι ανεβασμένο.\nΈλεγχος και σωματική εξέταση και άμεση αντιμετώπιση για όλες τις παραπάνω αναφερθείσες ενοχλήσεις εγκυμοσύνης.\nΤοκογράφημα: Εξέταση για να διαπιστωθεί αν υπάρχουν ήδη οι πρώτες συστολές της μήτρας\n29η – 32η εβδομάδα εγκυμοσύνης\nΤα μαλλάκια της κεφαλής φυτρώνουν και το παιδί έχει ύψος ήδη 40 εκ. και βάρος περίπου 1.600 γρ. Στην 32η εβδομάδα πολλά παιδιά εκτελούν μια περιστροφή και γυρίζουν με το κεφάλι προς τα κάτω. Αν δεν το έχουν κάνει αυτό μέχρι την 32η εβδομάδα τότε απλά περιμένουμε.\nΕπειδή η κοιλιά μεγαλώνει ολοένα και περισσότερο, δεν εξαφανίζονται φυσικά οι ενδεχομένως υπάρχουσες ενοχλήσεις εγκυμοσύνης.\nΗ μήτρα αρχίζει να συστέλλεται και να κάνει συσπάσεις οι οποίες γίνονται ιδιαίτερα έκδηλες σε περιπτώσεις σωματικής επιβάρυνσης. Σας συνιστούμε λοιπόν να αποφεύγετε τις κουραστικές δραστηριότητες και να ξεκουράζεστε πιο συχνά.\n7η προληπτική εξέταση\nΕκτός από τη σωματική εξέταση και τον έλεγχο της αρτηριακής πίεσης και των ούρων, ελέγχουμε με υπέρηχο την ανάπτυξη του εμβρύου, την ποσότητα του αμνιακού υγρού και τον πλακούντα. Στην 32η εβδομάδα ακολουθεί μια εξέταση αίματος για ανίχνευση ηπατίτιδας β.\nΑπό την 33η εβδομάδα οι προληπτικές εξετάσεις πραγματοποιούνται δυο φορές το μήνα. Από τώρα και στο εξής καταγράφουμε με το καρδιοτοκογράφημα (CTG) τον καρδιακό ρυθμό του μωρού.\n33η – 36η εβδομάδα εγκυμοσύνης\nΜε τη συμπλήρωση της 34η εβδομάδας έχουν διαμορφωθεί ολοκληρωτικά και οι πνεύμονες του παιδιού σας. Αυτό εξακολουθεί να είναι απασχολημένο με την ανάπτυξή του, και όπως όλα σχεδόν τα έμβρυα έχει γυρίσει το κεφαλάκι του προς τα κάτω και σας κλοτσάει κατά προτίμηση στο συκώτι και στην περιοχή του στομαχιού.\nΣε πολλές γυναίκες 4-5 εβδομάδες πριν από τον τοκετό η κοιλιά χαμηλώνει, και αν μπορούσατε προηγουμένως να ακουμπήσετε πάνω της ένα φλιτζάνι τσαγιού τώρα αυτό δεν είναι πια τόσο εύκολο. Το καλό, βέβαια, είναι ότι τώρα ίσως μπορέσετε να αναπνεύσετε κάπως πιο ελεύθερα. Οι συστολές της μήτρας αυξάνονται, κάτι που σας κάνει να τις αισθάνεστε ως πρόωρες συσπάσεις.\n8η προληπτική εξέταση\nΈλεγχος και σωματική εξέταση. Από δω και στο εξής αποκτά όλο και μεγαλύτερη βαρύτητα να μπορείτε να αντιδράτε σε πράγματα που είναι σημαντικά για εσάς, ή σας προκαλούν ιδιαίτερες ενοχλήσεις. Το αργότερο τώρα θα πρέπει να ξέρετε που θα γεννηθεί το παιδί και να ετοιμάσετε την τσάντα σας για την κλινική.\nΑν επιθυμείτε να γνωρίσετε εκ των προτέρων τον γιατρό ο οποίος θα αναλάβει τον τοκετό και σας αρέσει η κλινική Wolfart στο Gräfelfing, τότε ο κύριος Υφηγ.-Καθ. Δρ. Raab βρίσκεται στη διάθεσή σας μέρα και νύχτα.\nΛήψη επιχρίσματος για την ανίχνευση στρεπτόκοκκων ομάδας β\nΣτο τέλος της εγκυμοσύνης συνιστούμε τη λήψη κολπικού επιχρίσματος για την ανίχνευση στρεπτόκοκκων της ορολογικής ομάδας Β. Πρόκειται για βακτήρια, τα οποία μπορεί να υπάρχουν στο κολπικό έκκριμα των γυναικών και τα οποία δεν προκαλούν ενοχλήσεις, και εκτός εγκυμοσύνης δεν απαιτούν θεραπευτική αγωγή.\nΓια τα νεογνά όμως, τα βακτήρια αυτά μπορεί να αποτελέσουν μεγάλο κίνδυνο, ιδιαίτερα στην περίπτωση που μολύνονται κατά τη διάρκεια του τοκετού.\nΓι’ αυτό το λόγο χορηγείται στην έγκυο ένα αντιβιοτικό, στην περίπτωση που μεταξύ της ρήξης του αμνιακού σάκου και της γέννησης του παιδιού μεσολαβούν πάνω από 12 ώρες, ή στην περίπτωση που η έγκυος κατά τη διάρκεια του τοκετού ανεβάζει πυρετό.\nΑν από την καλλιέργεια του επιχρίσματος προκύψει η ύπαρξη των ανωτέρω βακτηρίων, χορηγείται στην έγκυο μετά τη ρήξη του αμνιακού σάκου ένα αντιβιοτικό ώστε το παιδί να προφυλαχτεί από λοίμωξη κατά τη διάρκεια του τοκετού.\n37η εβδομάδα ως την ημερομηνία τοκετού\nΠολλές έγκυες γυναίκες, ειδικά όταν ο τοκετός δεν λέει να ξεκινήσει, αναρωτιούνται τι «δεν γίνεται». Από την 37η εβδομάδα το παιδί είναι έτοιμο, άρτια ανεπτυγμένο και έτσι δεν συνιστά πια πρόωρο τοκετό. Η επιστημονική έρευνα δεν έχει καταλήξει ακόμα ποιος δίνει το σήμα για να ξεκινήσει η διαδικασία του τοκετού, υπερισχύει όμως η υπόθεση ότι το έμβρυο παίζει εδώ ένα καθοριστικό ρόλο.\nΟ χώρος στην μητρική κοιλότητα στενεύει τώρα όλο και περισσότερο για το παιδί, η ποσότητα του αμνιακού υγρού μειώνεται και τώρα, που έφτασε ή ξεπεράστηκε η ώρα του τοκετού, θα ελέγχεται από μας σε τακτική βάση.\nΤο πότε θα είναι ακριβώς η ώρα του τοκετού είναι από ανέκαθεν αντικείμενο εικασιών. Θα παρατηρήσετε ότι οι «προάγγελοι» του τοκετού πληθαίνουν αισθητά και εμείς σ’ αυτή τη φάση θα είμαστε δίπλα σας με εντατική πληροφόρηση και φροντίδα.\nΊσως σας καθησυχάσει να γνωρίζετε ότι μόνο το 10% των παιδιών έρχεται πραγματικά στην προσδοκώμενη ημερομηνία. Πολλά έρχονται νωρίτερα, άλλα αργότερα.\nΑν περιμένετε το δεύτερο παιδί σας, μπορείτε συνήθως να βασιστείτε στον κανόνα ότι ο δεύτερος τοκετός μοιάζει με τον πρώτο.\nΕκτός από την σωματική εξέταση θα διεξάγουμε από δω και πέρα κάθε τόσο υπερηχητικές εξετάσεις για να διαπιστώσουμε πόση ποσότητα αμνιακού υγρού έχει ακόμα απομείνει, και για να κρίνουμε αν το παιδί σας νιώθει ακόμα καλά μέσα στη μήτρα σας.\nΠέραν τούτου θα διεξάγουμε συνεχείς καρδιοτοκογραφίες για να εκτιμήσουμε τον καρδιακό παλμό του παιδιού.\nΣτην περίπτωση που έχετε ξεπεράσει την προσδοκώμενη ημερομηνία τοκετού τα καρδιοτοκογραφήματα θα επαναλαμβάνονται κάθε δυο μέρες.\nΣε περίπτωση μεγάλης καθυστέρησης, είμαστε από την 36η εβδομάδα πρόθυμοι να σας κάνουμε και τον προγεννητικό βελονισμό.\nΤο πιο σημαντικό πάντως είναι να μην χάσετε την υπομονή σας….\nΕγκυμοσύνη και τοκετός:\nUltraschall zur Früherkennung – Bertelsmann-Stiftung verwendet veraltete Statistiken\nBei jeder zweiten Operation der Eierstöcke, die wegen eines verdächtigen Ultraschallbefundes...\nGestillte Kinder zeigen eine verbesserte Reaktion auf Impfstoffe\nGestillte Kinder weisen vermehrt bestimmte Darmbakterien auf, die die Impfreaktion bei ihnen im...\nDie echte Influenza kann – gerade während der Schwangerschaft – schwere Erkrankungsverläufe nach...\nImpfgegner nutzen ähnliche Rhetorik-Techniken wie Klimawandelleugner\nGegner von Impfungen und Klimawandelleugner setzen dieselben rhetorischen Mittel ein, um ihren...\nΕίναι φυσιολογικό που το μωρό μου κλαίει συνέχεια; - Mothersblog.gr\nΑναγνωρίζετε τα αδέλφια της φωτογραφίας; Είναι γιοι γνωστής παρουσιάστριας (pics)\nΕίναι φυσιολογικό που το μωρό μου κλαίει συνέχεια;\n19 Οκτ 2017 ΦΡΟΝΤΙΔΑ\nΗ απάντηση είναι ναι. Αν το μωρό σας έχει ελεγχθεί από τον παιδίατρό σας και είναι υγιέστατο, το πολύ κλάμα είναι συνήθως απολύτως φυσιολογικό.\nΤο κλάμα ενός άρρωστου μωρού συνήθως ηχεί και διαφορετικά από το κλάμα ενός μωρού που πεινάει ή βρίσκεται σε αγχώδη κατάσταση. Μερικές φορές τα μωρά κλαίνε ακόμα και όταν δεν είναι άρρωστα ή πεινασμένα ή απλά όταν χρειάζονται αλλαγή πάνας.\nΑν όμως το μωρό κλαίει πιο έντονα ή τέλος πάντων διαφορετικά από ό,τι σας έχει συνηθίσει, είναι καλό να μιλήσετε τηλεφωνικά με τον παιδίατρό σας για να τον ενημερώσετε. Ίσως εκείνος μπορεί να σας κατατοπίσει.\nΔεν αφήνουμε βέβαια εκτός και τα μωρά που αντιμετωπίζουν κολικούς και τα οποία κλαίνε ασταμάτητα. Αν το μωρό σας είναι μικρότερο των πέντε μηνών και κλαίει συνεχόμενα για παραπάνω από τρεις ώρες σε διάστημα τριών ή περισσότερων ημερών της εβδομάδας για περίπου τρεις συνεχόμενες εβδομάδες, τότε το πιθανότερο είναι ότι αντιμετωπίζει σοβαρούς κολικούς.\nΟι κολικοί δεν είναι ασθένεια, και δεν πρόκειται να προκαλέσουν στο μωρό σας κάποια μόνιμη βλάβη, αν ανησυχείτε. Είναι όμως μία κατάσταση αρκετά δύσκολη τόσο για το μωρό όσο και για τους γονείς του. Ευτυχώς είναι προσωρινή κατάσταση και υπάρχουν κάποιες τεχνικές που μπορεί και να σας βοηθήσουν.\nΠριν φτάσετε στο... ζενίθ, πάρτε λεπτομερείς συμβουλές και βοήθεια από ειδικούς και γονείς που έχουν περάσει αντίστοιχη κατάσταση.\nΌ,τι και να συμβεί πάντως, μην εκφράσετε το άγχος και τον πανικό σας με το να κουνάτε έντονα το μωρό για να το κάνετε –δήθεν- να συνέλθει. Το να κουνάτε το μωρό βίαια μπορεί να προκαλέσει ζημιά και ακόμα και θάνατο.\nΑν τώρα εσείς νιώσετε ιδιαίτερη ένταση, αφήστε απαλά το μωρό σας στην κούνια του και πάρτε μερικές βαθιές ανάσες. Ρωτήσετε έναν φίλο ή συγγενή να έρθει από το σπίτι για να σας βοηθήσει να ηρεμήσετε. Αν κανένας δεν είναι διαθέσιμος εκείνη τη στιγμή για να σας στηρίξει σε αυτή τη δύσκολη στιγμή, επικοινωνήστε με γραμμή βοήθειας για τέτοιες καταστάσεις καθώς γνωρίζουν ακριβώς τι πρέπει να κάνετε για να σας βοηθήσουν.\nΝαι! Ακόμη και η διάθεση των μπαμπάδων επηρεάζει την πνευματική υγεία των παιδιών\nΠροσπαθήστε να φέρετε στο μυαλό σας τον δικό σας μπαμπά, τι θυμάστε…\nΗ Ηλέκτρα Λύρα είναι ένα αξιολάτρευτο πλάσμα!\nΗ παιδική περιέργεια αποτελεί ένδειξη ευφυίας;


Μίνι αλυσίδα καταστημάτων Armani από τoν όμιλο της Attica - ThessaliaEconomy\nΜίνι αλυσίδα καταστημάτων Armani από τoν όμιλο της Attica\n25 Αυγ 2017, 16:23\nΣε νέο δυναμικό «χτύπημα» στον χώρο της μόδας ετοιμάζεται να προχωρήσει ο όμιλος Attica. Με την οικονομία να μπαίνει σε φάση ανάκαμψης, η θυγατρική της Folli Follie ετοιμάζεται να στήσει ένα μικρό δίκτυο καταστημάτων της ιταλικής φίρμας Armani Exchange.\nΣύμφωνα με πληροφορίες, το πρώτο κατάστημα σχεδιάζεται να λειτουργήσει στην περιοχή της Αθήνας μέσα στο Golden Hall ενώ πρόκειται να ανοίξουν άλλα δυο, ένα στο The Mall και ένα shop in a shop στο πολυκατάστημα Attica που εδράζεται στην οδό Τσιμισκή στη Θεσσαλονίκη. Αργότερα θα εξετασθεί το ενδεχόμενο επέκτασης και στην Ελληνική περιφέρεια.\nΤην ίδια στιγμή, ο όμιλος της Attica Πολυκαταστήματα άρχισε τις εργασίες ανακαίνισης του εμπορικού κέντρου City Link, οι οποίες υπολογίζονται ότι θα κοστίσουν 4 εκατ. ευρώ. Η ανακαίνιση στο παλαιότερο πολυκατάστημα της εταιρείας, το οποίο άνοιξε τις πύλες του το μακρινό 2005 εκτιμάται πως θα έχει ολοκληρωθεί στις αρχές του 2018.\nΝα σημειωθεί πως η Attica απέκτησε πρόσφατα συμμετοχή της τάξης του 10% στην υπό αλυσίδα Καλογήρου καταβάλλοντας 1,4 εκατ. ευρώ ενώ διατηρεί option για την απόκτηση ακόμη 10%.\nΣτην παρούσα φάση, η εταιρεία συμεφερόντων των επιχειρηματιών Κ. Λαμπρόπουλου, Κ. Τσουβελεκάκη, και Α.Σγουμπόπουλου, και επίσης θυγατρική της εισηγμένης Folli Follie έχει σε εξέλιξη επενδύσεις ύψους 10 εκατ. ευρώ, με άξονα την ενίσχυση των εργασιών της αλλά και την επέκταση σε νέες.\nΌσον αφορά στις οικονομικές επιδόσεις, οι πωλήσεις των πολυκαταστημάτων Attica στο επτάμηνο παρουσίασαν αύξηση 5%, φθάνοντας στα 102,5 εκατ. ευρώ από 97,6 εκατ. ευρώ το αντίστοιχο διάστημα του 2016.


Smell’s Perfect – agorathermaikou\nHome > Smell's Perfect\nTo κύριο αντικείμενό μας είναι η εμπορία και διάθεση αρωμάτων και αιθέριων ελαίων. Στο κατάστημά μας θα βρείτε μεγάλη ποικιλία χύμα ανδρικών και γυναικείων αρωμάτων, τύπου επωνύμων. Παρασκευάζονται στην Ελλάδα, με πρώτες ύλες από την Γαλλία. Χαρακτηρίζονται από μεγάλη διάρκεια και πολύ καλή ποιότητα. Ζητήστε μας να παρασκευάσουμε αφρόλουτρο, αφροντούς, γαλάκτωμα σώματος και aftershave με το αγαπημένο σας άρωμα. Αν δεν βρείτε το δικό σας ανάμεσα στα προϊόντα μας, μπορείτε να μας το προτείνετε και σύντομα θα το έχουμε.\nCurrently there are no deals in category Smell's Perfect


Μαρτίνς: Πιστεύω στην ομάδα και στους ποδοσφαιριστές μου\nΠαρασκευή, 21 Ιανουαρίου 2022 20:41\nΤους νεαρούς παίκτες του Ολυμπιακού Β': «Είναι παίκτες του Ολυμπιακού στους οποίους έχουμε δείξει εμπιστοσύνη. Πιστεύουμε πολύ στο πρότζεκτ του Ολυμπιακού Β'. Παιδιά όπως οι Κίτσος, Μπαγκαλιάνης και Μαυρούδης είναι μαζί μας εδώ και 15 μέρες και προπονούνται με την α' ομάδα. Δικαιωνόμαστε με τα παιδιά αυτά».\nΤο αν κάποιος παίκτης του Ολυμπιακού Β' μπορεί να προαχθεί στην πρώτη ομάδα: «Ήδη είναι παίκτες του Ολυμπιακού και προπονούνται μαζί μας. Υπάρχουν παίκτες που δεν είναι έτοιμοι. Υπάρχουν και άλλοι όπως ο Καλογερόπουλος που δεν έχει κληθεί ακόμα αλλά θα κληθεί. Ο Αλγκασίμ Μπα, ο Μαρίνος αλλά και ο Νίκολιτς. Οποιαδήποτε στιγμή μπορούν να κληθούν για να στηρίξουν την ομάδα».


Τι συμβαίνει και οι Ολλανδοί είναι όλοι τόσο ψηλοί; | Τι λες τώρα;\nHome \_ διεθνή \_ Τι συμβαίνει και οι Ολλανδοί είναι όλοι τόσο ψηλοί;\nΤι λες τώρα; 22 Απριλίου, 2015 10:01 ΜΜ\nΗ Ολλανδία τείνει να γίνει χώρα “γιγάντων” αφού κατά μέσο όρο οι γυναίκες έχουν ύψους 1.67 μ. και οι άνδρες 1,82, κάνοντάς τους τον ψηλότερο λαό στον κόσμο ενώ, σύμφωνα με τον Business Insider, μέχρι πριν 200 χρόνια ήταν γνωστοί ως από τους πιο κοντούς λαούς στον πλανήτη.\nTι έχει γίνει και έχει οδηγήσει του Ολλανδούς να ψηλώνουν συνεχώς; Μία δημοφιλής απάντηση είναι πως για το ύψος των Ολλανδών υπεύθυνη είναι η πλούσια σε κρέας και γαλακτοκομικά προϊόντα διατροφή τους, όμως και σε άλλες χώρες έχουν τις ίδιες διατροφικές συνήθειες, χωρίς να έχουν ψηλώσει τόσο από γενιά σε γενιά.\nΟ μέσος Ολλανδός έχει προσθέσει 20 εκατ. στο ύψος του τα τελευταία 150 χρόνια, σύμφωνα με τα στρατιωτικά αρχεία που κρατούνται στην Ολλανδία, ενώ την ίδια περίοδο ο μέσος Αμερικανός έχει γίνει 6 εκατ. ψηλότερος.\nΕρευνητές, των οποίων ηγείται ο Gert Stulp, ειδικός στην δημόσια υγεία και καθηγητής στο London School of Hygiene and Tropical Medicine, ερεύνησε ολλανδικά στοιχεία αιώνων για να βγάλει ένα ασφαλές συμπέρασμα σχετικά με το μυστήριο.\nΤα στοιχεία που μελετήθηκαν περιλαμβάνουν λεπτομέρειες για την υγεία και τον τρόπο ζωής 94.500 ανθρώπων, που έζησαν στην Βόρεια Ολλανδία από το 1935 έως το 1967.\nΌπως αποδείχθηκε, οι ψηλότεροι άνθρωποι, άνδρες και γυναίκες, ήταν αυτοί που είχαν τα περισσότερα παιδιά.\nΟι πιο πλούσιοι άνθρωποι ήταν 7,6 εκατ. ψηλότεροι από τον μέσο όρο και στατιστικά είχαν 0,24 περισσότερα παιδιά από από μέσο όρο ενώ οι πιο φτωχοί Ολλανδοί ήταν σχεδόν 14 πόντους πιο κοντοί από τον μέσο όρο.\nΣυγκρίνοντας τα στοιχεία με άλλες χώρες, όπου οι άνθρωποι κάνουν επίσης λίγα παιδιά, οι Ολλανδές είναι και αυτές πιο ψηλές.\nΣύμφωνα με τα στοιχεία, πολλοί Ολλανδοί αναβάλουν την δημιουργία οικογένειας για μετά τις σπουδές τους, αλλά από τη στιγμή που κάνουν μία επιτυχημένη σχέση, συχνά αποκτούν μεγάλη οικογένεια.\nΑν και δεν έγιναν γενετικά τεστ κατά την διάρκεια της έρευνας, οι επιστήμονες έβγαλαν το συμπέρασμα ότι γονιδιακοί λόγοι έπαιξαν ρόλο, σε συνάρτηση όμως και με το περιβάλλον και τις συνθήκες διαβίωσης. Έτσι όλο και περισσότεροι Ολλανδοί είχαν γενετικά την τάση να γίνονται ψηλοί.\n“Οι ψηλοί γονείς έχουν συνήθως ψηλά παιδιά” αναφέρει ο Stulp στο γαλλικό πρακτορείο.\n“Αν δεν αλλάξει κάποιος εξωτερικός παράγοντας (περιβάλλον, διατροφή), ψηλοί γονείς θα κάνουν ψηλά παιδιά και έτσι η επόμενη γενιά θα είναι ψηλότερη από τον μέσο όρο”, αναφέρει.\nΒέβαια, σύμφωνα με τον Stulp υπάρχουν και κοινωνικοί παράγοντες που επηρεάζουν, αφού τα στοιχεία έδειξαν ότι στις Ηνωμένες Πολιτείες, γυναίκες και άνδρες μετρίου αναστήματος έχουν μεγαλύτερη επαγγελματική επιτυχία.\n“Έχει να κάνει με το τι θέλουν οι γυναίκες”, σημειώνει.\nΣτην επιλογή συντρόφου το ύψος παίζει μικρό ρόλο, καθώς οι άνθρωποι δίνουν μεγαλύτερη σημασία σε άλλους παράγοντες που θεωρούν πιο σημαντικούς, αναφέρει.\nnewmoney / businessinsider


Ζώντας με τη Σχιζοφρένεια: Είμαι σε ένα είδος υποτροπής...\nΑπαντώντας στον άνθρωπο που έκανε το σχόλιο την προηγούμενη εβδομάδα για τα φάρμακα και ότι είναι καλό να τα παίρνει κανείς όταν πρέπει, έχω να πω ότι και εγώ πιστεύω ότι χρειάζονται τα φάρμακα αρκεί να σου ταιριάζουν. Επίσης πρέπει να είναι πάντα σε συνεργασία με τον γιατρό σου και ιδίως όταν τα φάρμακα έχουν θεραπευτική δράση (εννοώ αυτά που αργούν να σε πιάσουν αλλά όταν αυτό γίνει έχουν καλό αποτέλεσμα) και όχι σαν τα άλλα φάρμακα όπως είναι οι βενζοδιαζεπίνες που έχουν άμεση δράση αλλά μετά δεν κάνουν μακροχρόνιο καλό και μπορεί και να εξαρτηθείς από αυτά.\nΑυτές τις μέρες που είναι μπερδεμένα τα φάρμακά μου και είναι φάρμακα που δεν μου ταιριάζουν τα πράγματα είναι πολύ χειρότερα από το να ήμουν τελείως αφάρμακος. Με απασχολούν ιδέες, κακές σκέψεις, έχω άσχημα συναισθήματα και έχω και ακουστικές ψευδαισθήσεις. Είμαι μεταξύ φθοράς και αφθαρσίας. Είμαι βασικά σε ένα είδος υποτροπής.\nΟ μόνος τρόπος που έχω βρει για να την παλεύω όταν είμαι έτσι είναι με υπομονή. Δεν μπορείς να κάνεις και πολλά άλλωστε. Υπομονή και επιμονή. Και συνεχίζοντας τις δραστηριότητες που κάνεις έτσι κι αλλιώς έστω και μειωμένες.\nΕπίσης το συναίσθημα παίζει πολύ μεγάλο ρόλο. Στα πρώτα χρόνια της αρρώστιας μου, όταν επισκεπτόμουν μια φορά την εβδομάδα τον γιατρό μου και ήταν πιο ήπια η νόσος, ο γιατρός δεν με ρωτούσε αν έχω ιδέες, φωνές και τέτοια αλλά με ρωτούσε το πώς νιώθω σήμερα γιατί αν το συναίσθημα είναι πεσμένο δεν μπορείς να πολεμήσεις τίποτα.\nΘα περιμένω κι άλλα σχόλιά σας. Καλή συνέχεια.\nΑναρτήθηκε από bill στις 12:03 μ.μ.\nΕτικέτες Είμαι σε ένα είδος υποτροπής\nhomo insanus 20 Φεβρουαρίου 2012 - 2:34 μ.μ.\nΔεν ξερω ποσο καιρο γραφεις σε αυτο το blog το βρηκα σημερα τυχαια και μου αρεσε παρα πολυ....συνεχισε αυτη την καταπληκτικη δουλεια που κανεις εδω...


ΠΛΕΙΣΤΗΡΙΑΣΜΟΙ:Την γλιτώνουν όλοι για 1 χρόνο-Και όταν λέμε όλοι εννοούμε όλοι | Star.gr\nΠΛΕΙΣΤΗΡΙΑΣΜΟΙ:Την γλιτώνουν όλοι για 1 χρόνο-Και όταν λέμε όλοι εννοούμε όλοι\nΟ Γιακουμάτος για όλες τις πολιτικές και τις οικονομικές εξελίξεις\nΧωρίς κριτήρια θα δίνεται η παράταση ενός χρόνου για την πρώτη κατοικία. Αυτό διαβεβαίωσε το πρωί της Δευτέρας ο υφυπουργός Ανάπτυξης, Γεράσιμος Γιακουμάτος, τονίζοντας ότι αυτό θα ισχύει για όλους ανεξαιρέτως.\nΜιλώντας στην πρωινή ενημερωτική εκπομπή του ΑΝΤ1, ο κ.Γιακουμάτος αναφέρθηκε και στις επικείμενες διαπραγματεύσεις της ελληνικής αποστολής με τους δανειστές μας, που ξεκινούν αύριο στο Παρίσι. Ο υφυπουργός Ανάπτυξης επισήμανε ότι ανάμεσα στις ελληνικές απαιτήσεις είναι «η μείωση των φορολογικών συντελεστών, οι 100 δόσεις και η μείωση του φόρου πετρελαίου».\n«Όσοι πάνε στο Παρίσι, πάνε για να εξυπηρετήσουν τα συμφέροντα της χώρας» τόνισε ο κ.Γιακουμάτος, διευκρινίζοντας πως πάντα υπάρχει η πιθανότητα να «λειτουργήσουμε μονομερώς».\nΑναφερόμενος στην ακρίβεια γενικά και ειδικά για την τιμή του γάλακτος σημείωσε ότι θα γίνουν ανακοινώσεις , από τον ίδιο, «αμέσως μετά την ΔΕΘ».\nΣε ερώτηση για τα σενάρια και την ονοματολόγια γύρω από τον επόμενο πρόεδρο της Δημοκρατίας, ο κ.Γιακουμάτος εκτίμησε πως «η κυβέρνηση θα ξαναβγάλει πρόεδρο της Δημοκρατίας και θα ξαναβγεί» .


Μορφές εγκληματικότητας – 1o Γενικό Λύκειο Αγίας Παρασκευής\nΕρευνητική Εργασία » Μορφές εγκληματικότητας\nΣκοπός της παρούσας έρευνας του Β? τετραμήνου ήταν οι μαθητές:\nΝα κατανοήσουν την έννοια της παραβατικότητας και της εγκληματικής συμπεριφοράς.\nΝα διερευνήσουν τις μορφές και τους τρόπους εμφάνισής της.\nΝα προσδιοριστούν τα αίτια που οδηγούν στην ανάπτυξή της.\nΝα προτείνουν τρόπους πρόληψής της.\nΒασικό κριτήριο για την επιλογή του θέματος αποτέλεσε η αυξημένη εγκληματικότητα που εμφανίζεται στις ημέρες μας σε όλους τους τομείς της κοινωνικής ζωής. Μέσω της έρευνας οι μαθητές μπορούν να εκφράσουν τις απόψεις τους για την εξάπλωση του εγκλήματος, να διατυπώσουν τις προσωπικές τους εμπειρίες, να προσδιορίσουν τα αίτια του προβλήματος και στο τέλος να προτείνουν λύσεις για την αντιμετώπιση και τον περιορισμό του φαινομένου. Θεωρείται σημαντική η προσέγγιση του θέματος από τους μαθητές, αλλά και η ανάπτυξη δραστηριοτήτων στο πλαίσιο του σχολείου με συμμετοχή των μαθητών, του συλλόγου των καθηγητών και του συλλόγου των γονέων και κηδεμόνων. Οι μαθητές θα αναλύσουν το θέμα μέσω δραστηριοτήτων οι οποίες εμπίπτουν στα παρακάτω γνωστικά πεδία:\nΑνθρωπιστικές και Κοινωνικές Επιστήμες: Αναζήτηση πληροφοριών για τις κοινωνικές, οικονομικές και πολιτιστικές επιπτώσεις του εγκλήματος μέσω διαθεματικής προσέγγισης με άλλα διδασκόμενα μαθήματα πχ πολιτική παιδεία, κοινωνιολογία κλπ.\nΦυσικές Επιστήμες, Μαθηματικά και Τεχνολογία: Οι μαθητές θα μάθουν να ερμηνεύουν μελέτες και στατιστικά στοιχεία που αφορούν την εγκληματικότητα. Επίσης θα αναλύσουν και το Ηλεκτρονικό Έγκλημα που ανθεί ιδιαίτερα την τελευταία δεκαετία.\nΣτη ερευνητική εργασία λοιπόν, θα συσχετιστούν μαθήματα όπως είναι η Πολιτική Παιδεία, η Κοινωνιολογία, τα Μαθηματικά και η Πληροφορική.\nΓια να δείτε την παρουσίαση των μαθητών πατήστε ΕΔΩ.